title: Aikido Suomessa

text:
Aikidon harjoittelu Suomessa alkoi vuonna 1970, jolloin Toshikazu Ichimura tuli esittelemään aikidoa Suomeen. Ensimmäinen alkeiskurssi järjestettiin Meido-Kanissa, jossa alkoivat ensimmäisenä myös säännölliset harjoitukset.
Aikidon harrastajia on nykyään noin 3 000, joista noin kolmasosa on naisia. Mustan vyön suorittaneita harrastajia on yli 400.
Aikidoliittoon rekisteröityneitä seuroja on 73 (v. 2013).
Suomessa suurin osa aikidosta on Aikikai-tyyliä, joka on ”alkuperäinen” aikidotyyli. Myös ki-aikidoa harrastetaan jonkin verran.
Korkein suomalaisen saavuttama vyöarvo aikidossa tällä hetkellä on 7. dan, joka on myönnetty neljälle henkilölle: Juhani Laisille 2014, Börje Lindenille (asuu nykyisin Ruotsissa) 2017, Jukka Helmiselle 2019 ja Harri Rautilalle 2019. 6. dan on myönnetty 16 aikidokalle: Remi Delcos, Tom Granström, Jarmo Halttunen, Matti Joensuu (asuu nykyään Itävallassa), Timo Kiviharju, Markku Kuusinen, Pertti Lehväslaiho, Jukka Luoma, Tiina Manderbacka, Risto Räty, Miranda Saarentaus, Petteri Silenius, Kari Stadius, Kari Tamminen, Rainer Varis ja Harri-Pekka Virkki. Viidelle suomalaiselle aikidokalle on myönnetty shihanin arvonimi: Juhani Laisille vuonna 2010, Petteri Sileniukselle 2013, Jukka Helmiselle 2014, Harri Rautilalle 2019 ja Miranda Saarentaukselle 2019.


title: Dasiitti

text: Dasiitti on kvartsipitoinen hapan laavakivilaji, joka kuuluu dioriittiluokkaan. Kvartsin lisäksi sen päämineraalit ovat plagioklaasi eli maasälpä, sarvivälke, biotiitti, ja pyrokseenit.


title: Dasiitti

text: Sitä syntyy tulivuoren purkauksissa maanpinnalle vyöryvästä laavasta. Jos sama laava kovettuu maan alla, syntyy granodioriittia.


title: Dasiitti

text: Dasiitti on saanut nimensä muinaisen roomalaisen Daakian alueen (latinaksi Dacia) mukaan, josta sitä ensimmäisen kerran löydettiin.


title: VR-3A

text: VR-3A "Topi" oli Suomen puolustusvoimien käyttöön otettu prikaatiradio. Tekniikaltaan se oli ruotsalainen 85-kanavainen radio, jota valmistettiin L. M. Ericssonin tehtailla Suomessa 1 230 kappaletta vuosina 1955–1966. VR-3A:n seuraajaksi prikaatiradiona tuli vuodesta 1973 Oy Nokia Ab:n Oulun tehtailla lisenssillä valmistettu LV 317.


title: Viktor Damm

text: Viktor Damm (1864–1944) oli suomalainen urheiluvaikuttaja. Hän perusti vuonna 1887 Suomen ensimmäisen työväenurheiluseuran Helsingin Ponnistuksen jota hän johti noin 20 vuotta. Hän oli aloitteentekijänä valtakunnallisen suomenkielisen urheiluliiton SVULin perustamisessä ja suurten voimistelujuhlien järjestämisessä, jotta urheiluharrastus leviäisi myös tavallisen kansan keskuuteen.


title: Viktor Damm

text: Damm työskenteli Helsingin seurakuntien vahtimestarina.


title: VR-3B

text: VR-3B "Tyko" oli Suomen puolustusvoimien käyttöön otettu prikaatiradio. Tekniikaltaan se oli ruotsalainen 101-kanavainen radio, jota valmistettiin L. M. Ericssonin tehtailla Suomessa 1 800 kappaletta vuosina 1955–1966. VR-3B:n seuraajaksi tykistöradiona tuli vuosina 1969–1972 Neuvostoliitosta toimitettu R-105, joka sai Suomessa tyyppimerkinnät LV 305 ja LV 306. Syy VR-3B "Tyko":n korvaamiseen raskaassa kranaatinheittimistössä ja tykistössä oli sen virtalähdeongelma.


title: The Knack

text: The Knack on Los Angelesissa 1970-luvun lopulla perustettu yhdysvaltalainen rock-yhtye, joka tuli tunnetuksi vuonna 1979 ilmestyneestä singlestään "My Sharona".


title: VR-2A-C

text: VR-2A-C "Panu" oli Suomen puolustusvoimien käytössä ollut pataljoonaradio. Tekniikaltaan se oli sveitsiläinen Autophon-radio, jota valmistettiin Suomessa lisenssillä 2 830 kappaletta vuosina 1957–1963 Valtion Sähköpajalla jalkaväkipataljoonia ja kranaatinheittimistöä varten. Myöhemmin VR-2A-C nimettiin LV 203:ksi.


title: VR-2A-C

text: Sveitsiläistä Autophon:ia oli tilattu jo 1954 pieni koe-erä ja lisenssivalmistus voitiin aloittaa 1957 eduskunnan myöntämään puolustusmäärärahaan liittyen.


title: VR-2A-C

text: VR-2A-C:n seuraajaksi pataljoonaradiona tuli vuodesta 1973 Oy Nokia Ab:n Oulun tehtaillaan lisenssillä valmistama LV 217.


title: Stupa

text: Stupa on buddhalainen kypärän- tai kellonmuotoinen rakennus, joita tapaa Intiassa, Himalajalla ja muualla Aasiassa, nykyisin myös länsimaissa. Kaakkois-Aasiassa rakennustyyppiä kutsutaan nimellä "chedi" ja Sri Lankassa nimellä "dagoba" tai "topa".


title: Stupa

text: Stupa on saanut alkunsa Buddhan maallisten jäännösten, reliikkien, päälle kasatusta hautakummusta. Kerrotaan että Buddhan kuoltua hänen ruumiinsa tuhkattiin, tuhka jaettiin kahdeksaan uurnaan, jotka haudattiin kahdeksaan stupaan eri puolille. Yhdeksäs stupa rakennettiin pyhäinjäännökset sisältäneen astian päälle. Yhtäkään alkuperäistä stupaa ei ole varmuudella löydetty. Bangkokissa paikalliset väittävät Wat Saket -temppelin olevan niistä yksi.


title: Stupa

text: Stupa koostuu viidestä rakenneosasta:


title: Stupa

text: Stupa symboloi viittä elementtiä: maata, vettä, tulta, ilmaa ja eetteriä. Termit on käsitettävä symbolisina. Stupan rakentajilla on mielessä energia ja sen liike eri elementeissä. Esimerkiksi maassa energia ei liikahtele, vaan on estynyttä, paikallaan pysyvää.


title: Tórshavnin tuomiokirkko

text: Tórshavnin tuomiokirkko on kalkittu kirkkorakennus Färsaarten pääkaupungissa Tórshavnissa. Se on toiseksi vanhin säilynyt kirkko Färsaarilla. Kirkko sijaitsee Tórshavnin vanhassakaupungissa, Tinganesin niemimaan pohjoisessa päätepisteessä, ja on yksi kaupungin tärkeimpiä nähtävyyksiä.


title: Tórshavnin tuomiokirkko

text: Kirkko valmistui alun perin vuonna 1788. Vuonna 1865 tapahtunut kirkon kunnostus muutti täysin kirkon ulkonäköä, mutta se vaikutti vain vähän kirkon rakenteisiin. Vuonna 1935 kirkon kuoria pidennettiin neljällä metrillä ja kirkkoon rakennettiin uusi sakaristo. Vuodesta 1990 lähtien kirkko on ollut Färsaarten hiippakunnan piispanistuin ja siten tuomiokirkko.


title: Epifenomenalismi

text: Epifenomenalismi on mielenfilosofinen näkemys, jonka mukaan mielen ja ruumiin kausaalinen vuorovaikutus on yksisuuntaista: aivoissa tapahtuvat muutokset voivat vaikuttaa mieleen/tajuntaan, mutta mieli/tajunta ei voi vaikuttaa aivoihin eikä ihmisen käyttäytymiseen. Mielentilat ovat siis vain fysikaalisen aivotoiminnan sivutuotteita.


title: Lupaus (korttipeli)

text: Lupaus on korttipeli, peli tunnetaan myös nimellä Valmius.


title: Lupaus (korttipeli)

text: Lupauksessa pelaajia pitää olla vähintään kolme ja aikaa voi mennä tuntikin. Pelissä käytetään normaalia 52 kortin pakkaa ilman jokereita. Ensimmäisessä jaossa kukin pelaaja saa 13 korttia, toisessa 12, kolmannessa 11; yhdellä vähentäen kunnes kukin saa vain 1 kortin. Sen jälkeen voidaan lähteä ylöspäin yhdestä 13:een korttia kullekin (voidaan aloittaa myös esimerkiksi kymmenellä kortilla jotta peliin mahtuisi useampia pelaajia tai jotta peliaika lyhenisi). Ässät ovat korkeimpia ja kakkoset pienimpiä.


title: Lupaus (korttipeli)

text: 1. Tarkoitus on osata sanoa, kuinka monta tikkiä ottaa


title: Lupaus (korttipeli)

text: 2. Etumies aloittaa tarjoamisen, minkä jälkeen tarjouksia annetaan myötäpäivään pöydän ympäri. Viimeisenä tarjoava ei saa tarjota niin, että tikkien lukumäärä olisi sama kuin käsikorttien määrä. Jos on jaettu 8 korttia ja etumies on tarjonnut 2, seuraava pelaaja 3 ja kolmas 2, viimeinen pelaaja saa tarjota minkä muun luvun hyvänsä paitsi 1. Tämän takia jokaisessa jaossa taistellaan tikeistä (lupauksia enemmän kuin käsikortteja = "kireitä") tai niitä vältellään (lupauksia vähemmän kuin käsikortteja = "löysiä"). Myös nollan saa luvata.


title: Lupaus (korttipeli)

text: 3. Kun tarjoukset on tehty ja merkitty muistiin, pelin aloittaa korkeimman tarjouksen tehnyt pelaaja. Jos kahdella pelaajalla on yhtä suuri tarjous, aloittaa pelaaja, joka teki tarjouksen ensin.


title: Lupaus (korttipeli)

text: 4. Maata on tunnustettava. Jos ei voi, saa pelata haluamansa kortin.


title: Lupaus (korttipeli)

text: 5. Kun tehdään tarjouksia yhden kortin jaossa, tarjoukset tehdään ns. pimeässä: pelaajat eivät itse näe omia korttejaan. Kaikki nostavat korttinsa esille ja näyttävät sen muille. Etumies aloittaa, ja muut tarjoavat kukin vuorollaan. Tämän säännön voi toisaalta jättää myös ottamatta huomioon (jolloin viimeisen lupaajan on yleensä vaikein luvata voittamiensa tikkien määrää kohdassa 2 mainitun tarjoussäännön vuoksi).


title: Lupaus (korttipeli)

text: 6. Pelin voittaa pelaaja, jolla on eniten pisteitä, kun kaikki jaot on pelattu


title: Lupaus (korttipeli)

text: Peliä varten piirretään pistetaulukko, johon merkitään, kuinka monta tikkiä kukin on tarjonnut ja kunkin tulos. Pelaajille, jotka onnistuvat tarjouksissaan, merkitään ykkönen tarjouksen eteen. Pelaaja, joka on ottanut liian vähän tai liian monta tikkiä, ei saa pisteitä. Se tarkoittaa, että kahden tikin tarjouksesta saa 12 pistettä, jos onnistuu tarjouksessaan. Pienimpien lasten mielestä on ilmeisen hauskaa kutsua häviäjää ”tuhruiksi”. Yleensä sanotaan myös, että kierroksen hävinnyt pelaaja (tai pelaajat) menevät porvooseen. Pistetaulukkoon tuhrut merkitään sottaamalla yli tarjoukset, jotka eivät toteutuneet.


title: Lupaus (korttipeli)

text: Lupauksen pelaamiseen täytyy varata jonkin verran aikaa, mutta jakojen lukumäärällä voi myös säädellä peliaikaa ja ,jos aikaa on vähän voi pelin aloittaa viidestä kortista. Jos kädessä on monia korkeita kortteja, kannattaa yrittää voittaa tarjouskierros, sillä voittaja saa aloittaa pelin. Pelaajan täytyy ottaa niin monta tikkiä kuin on tarjonnut ja odottaa sitten vuoronsa loppumista. Pelissä tarjotaan useammin liian vähän tikkejä kuin niitä olisi. Ja tikkejä voi myös päätyä ottamaan keskikorteilla. Siksi kannattavinta on joko tarjota 0, ja sen jälkeen keskittyä päättäväisesti jo pelattujen korttien alittamiseen, tai varmistaa itsensä tarjoamalla 1, jotta itsellä olisi hiukan varmuusvaraa melko heikoillakin korteilla. Lupauksessa on ratkaisevaa, mitä kortteja pelaa toisten tikkeihin ja mitä kortteja säilyttää kädessään viimeisiä tikkejä varten.


title: Lupaus (korttipeli)

text: Esimerkki:


title: Lupaus (korttipeli)

text: Pelaaja on jakajasta seuraava, eli ”etumies”, jolloin hän saa aloittaa tarjoamisen ja samalla myös pyytää ensimmäisenä (aloittaa pelin lyömällä kortin). Kortteja jaetaan viisi. Pelaaja saa ristikurkon, -akan ja -jätkän. Tällöin hänen kannattaa luvata kolme, mutta on myös se vaara, että joku lyö ristiässän ja näin ollen ei saa tikkiä. Tämän vuoksi kannattaa katsoa montako korttia on ulkona pelistä (eli kuinka suuri mahdollisuus on, että jollan on ristiässä). Tässä tapauksessa, kun on kolme pelaajaa eli yhteensä viisitoista korttia on pelissä, on hyvin suuri todennäköisyys, että ristiässä on pois pelistä.


title: Lupaus (korttipeli)

text: Pelaajan tarjottua 3 hän aloittaa lyömällä jonkun kolmesta ”syömähampaastaan”, eli korteista jolle on tarjonnut. Oletettavasti hän saa tikit. Seuraavana hän lyö seuraavan kuvan jne, kunnes on saanut kolme tikkiä. Sen jälkeen kannattaa lyödä todella pieni kortti. Mutta on erittäin tärkeää seurata myös, kuinka moni pelaaja on päässyt ”maihin”, eli on lyönyt ristiä. Tällöin kun ristiä on pelattu kierroksella paljon, kannattaa lyödä jotan muuta maata, sillä lyömällä esimerkiksi ristikakkosen voi saada tikin, jos kenelläkään muulla ei ole ristiä. Mikäli kellään ei ole ollut ristiä kolmen ensimmäisen tikin aikana, pelaajan ei todellakaan kannata lyödä ristiä enempää.


title: Lupaus (korttipeli)

text: Toinen esimerkki:


title: Lupaus (korttipeli)

text: Kierroksella jaetaan viisi korttia. Pelaaja saa kolme pientä ristiä, herttakolmosen ja ristiakan. Tällöin kun akalla on ”jalkoja”, ei akalle välttämättä kannata luvata, koska jonkun pyytäessä ristiä sinulla on mahdollisuus lyödä alle pienemmillä, mutta on myös riski että et saa tikkiä akalla, sillä joku voi lyödä suuremman. Kädessä ei myöskään ole kuin kahta maata, eli voi olla, että ristiä ja herttaa ei pyydetä, jolloin pääsee eroon epävarmasta akasta. Tällöin kannattaa siis tarjota nolla.


title: Lupaus (korttipeli)

text: Kolmas esimerkki:


title: Lupaus (korttipeli)

text: Kierroksella jaetaan viisi korttia. Pelaaja saa ristikakkosen, ruutukolmosen, herttavitosen, herttanelosen ja pata-akan. Tällöin akalla ei ole ”jalkoja”, jolloin jonkun pyytäessä pataa, sinun on lyötävä akka, jolloin voit saada tikin. Tällöin ei kannata luvata nollaa. Yhtä enempää ei kuitenkaan kannata luvata, joten on luvattava akalle. Hyvällä todennäköisyydellä kierroksella pyydetään jossain vaiheessa pataa, jolloin voit saada tikin akalla.


title: Lupaus (korttipeli)

text: Pelissä voidaan sopia, että siinä käytetään valttia. Valtti voidaan valita joko kunkin jaon aluksi nostamalla, tai antaa tarjouskierroksen voittaneen pelaajan valita. Jälkimmäinen vaihtoehto tekee tarjoustaistelusta entistä jännittävämmän.


title: Lupaus (korttipeli)

text: Valtti voidaan myös määritellä omaksi pelityypikseen, jolloin tarjouskierroksen voittanut valitsee kierroksen pelityypiksi joko tavallisen kierroksen tai valttikierroksen. Peliä voidaan edelleen muokata strategisemmaksi ottamalla mukaan kolmas pelityyppi, misääri, jolloin pienin kortti voittaa, ja mahdolliset pelityypit ovat siis


title: Lupaus (korttipeli)

text: Nämä kolme vaihtoehtoa antavat peliin uuden ulottuvuuden, eikä vähiten siksi, että tarjouskierroksen voittanut pelaaja saattaa muuttaa aluksi harkitsemaansa pelityyppiä muiden tarjouksien mukaan. Näin eri pelityypit myös kannustavat lupaamaan enemmän.


title: El Sueño de Morfeo

text: El Sueño de Morfeo on espanjalainen kelttimusiikista vaikutteita ottava popyhtye. Yhtyeen ydinkolmikon muodostavat David Feito (kitara), Raquel del Rosario (laulu) ja Juan Luis Suárez (kitara).


title: El Sueño de Morfeo

text: Yhtye perustettiin nimellä Xemá vuonna 2002. Debyyttialbumi "Del interior" julkaistiin samana vuonna eikä saavuttanut mainittavaa menestystä. Juan Luis Suárezin liityttyä yhtyeeseen vuonna 2003 se vaihtoi nimensä nykyisekseen. Toinen albumi "El sueño de Morfeo" julkaistiin vuonna 2005. Uuden levy-yhtiön Globomedian panostuksen ja "Serranon perhe" -televisiosarjassa tehtyjen esiintymisten myötä yhtye nousi suursuosioon. Albumin singlet kappaleista "Nunca volverá" ja "Ojos de cielo" sijoittuivat Espanjan singlelistan ensimmäiseksi ja itse albumi myi tuplaplatinaa. Albumin jälkeen yhtye teki yli 100 konserttia käsittäneen kiertueen. El Sueño de Morfeon toinen albumi "Nos vemos en el camino" julkaistiin Espanjassa 17. huhtikuuta 2007. Vuonna 2013 yhtye edusti Espanjaa Eurovision laulukilpailussa.


title: El Sueño de Morfeo

text: Yhtyeen nimi tarkoittaa suomeksi "Morfeuksen unta".


title: Niilo Hallman

text: Niilo Oskar Birger Hallman (15. heinäkuuta 1916 Kuopio – 13. tammikuuta 2011 Helsinki) oli suomalainen lääkäri ja professori.


title: Niilo Hallman

text: Hallmanin vanhemmat olivat kauppaneuvos Lauri Gustav Hallman ja Elna Maria Durchman. Hänen puolisonsa vuodesta 1941 oli Helena Maria Margareta Tuulio, rovasti K. Z. Tallgrenin tytär. Oulun yliopiston lastentautiopin professori emeritus Mikko Hallman (s. 1945) on heidän poikansa. Hallman tuli ylioppilaaksi Kuopion lyseosta 1934, valmistui lääketieteen lisensiaatiksi 1943 ja väitteli lääketieteen ja kirurgian tohtoriksi samana vuonna. Lastentauteihin hän erikoistui 1948 ja lasten tartuntatauteihin 1961.


title: Niilo Hallman

text: Hallman toimi Helsingin yliopiston lastentautiopin dosenttina vuodesta 1949 vuoteen 1956 ja sitten professorina vuoteen 1983. Hän oli pitkään HYKSin Lastenklinikan ylilääkäri, samoin kuin useiden alan säätiöiden johdossa. Sekä uransa aikana että eläkkeelle jäätyään hän usein ilmaisi huolensa lasten ja lapsiperheiden elämästä. Hallman valittiin Suomalaisen Tiedeakatemian jäseneksi vuonna 2002.


title: Niilo Hallman

text: Sodissa Hallman toi pataljoonan lääkärinä, lääkintäkomppanian päällikkönä sekä rykmentin ja sotasairaalan lääkärinä. Sotilasarvoltaan hän oli lääkintäkapteeni (1942).


title: AS-351

text: AS-351 on neuvostoliittolainen radioasema, joka oli sijoitettu GAZ-69-maastohenkilöautoon. Niitä hankittiin jalkaväkiprikaatien ja armeijakuntien viestijoukoille miltei 300 kappaletta 1970-luvun alkupuolella.


title: Sokos Hotel Viru

text:
Original Sokos Hotel Viru on hotelli Tallinnassa. Inturistin Viru-hotelli avattiin 5. toukokuuta 1972. Hotellirakennus oli ensimmäinen Viroon rakennettu tornitalo ja erottamaton osa Tallinnan kaupunkikuvaa. Rakennuksen pääsuunnittelijat olivat virolaiset arkkitehdit Mart Port ja Henno Seppman. Nykyisin hotellin yhteydessä sijaitsee ostoskeskus Viru Keskus.
Neuvostoliitto antoi Viru-hotellin rakennusprojektin vuonna 1969 savonlinnalaiselle "Repo Oy" -rakennusliikkeelle, ja hotellin rakennustyöt alkoivat saman vuoden heinäkuussa. Rakennusliike meni kuitenkin kesken rakennustöiden konkurssiin vuonna 1971 sen jälkeen, kun rakenteilla olleen hotellin yläkerroksissa syttyi tulipalo joulukuussa vuonna 1970. Suomen valtion oli arvovaltasyistä hankittava uusi rakentaja ja annettava hankkeeseen valtiontakuu. Rakennustyötä jatkanut Rakennuskunta Haka sai hotellin valmiiksi toukokuussa vuonna 1972. Panostus kuitenkin kannatti, koska sitä seurasi hotellin valmistumisvuonna rakennusprojekti Pääjärvellä ja myöhemmin Enson ja Kostamuksen projektit.


title: Sokos Hotel Viru

text: Neuvostoaikana hotellin 23. kerroksessa sijaitsi KGB:n käytössä ollut radiokeskus, josta käsin harjoitettiin hotellivieraiden salakuuntelua ja tarkkailua. 60 hotellihuoneessa oli salakuuntelulaitteet, ja myös joissakin Viru-hotellin ravintolan pöydissä oli mikrofoneja. KGB poistui hotellista Viron jälleenitsenäistyttyä vuonna 1991, mutta salainen huone paljastui vasta vuonna 1994. Entinen radiohuone on nykyisin museona.


title: Sokos Hotel Viru

text: Viru-hotelli siirtyi vuonna 2003 yrityskaupalla SOK:n hallintaan. Hotellissa on nykyisin 516 huonetta, joista 423 alkuperäisessä Viru-hotellissa ja 93 sen viereen vuonna 2014 valmistuneessa design-hotelli Solo Sokos Hotel Estoriassa. Ilpo Kokkila omistaa Pontos Oy:n, joka omistaa Tallinnan Viru-hotellin kiinteistön ja viereisen kauppakeskuksen.


title: Sokos Hotel Viru

text: Hotellin yhteydessä on yökerho Café Amigo, joka on maksuton hotellin asiakkaille.


title: Sokos Hotel Viru

text: Taru Mäkelä ohjasi vuonna 2013 dokumenttielokuvan "Viru – Tarinoita hotellista".


title: AS-418

text: AS-418 on neuvostoliittolainen sähkötysradioasema (HF-radioasema), joka oli sijoitettu GAZ-66 maastokuorma-autoon. Niitä hankittiin jalkaväkiprikaatien ja armeijakuntien viestijoukoille yli 60 kappaletta 1970-luvun alkupuolella.


title: Happomarjat

text: Happomarjat ("Berberis") on piikikkäiden pensaiden suku, johon kuuluu noin 450–500 lajia. Suvun jäseniä kasvatetaan aita- ja koristekasveina. Ne ovat 1–5 metriä korkeita pensaita, jotkin ovat ainavihantia, toiset pudottavat lehtensä syksyllä usein komean syysvärin jälkeen.


title: Happomarjat

text: Suomessa viljeltiin 1600-luvulta asti ruostehappomarjaa ("Berberis vulgaris") etupäässä koristekasvina, mutta sen marjoja käytettiin myös rohtona. Kasvi osoittautui kuitenkin viljan tuhosienen, mustaruosteen väli-isännäksi, ja pensaita on hävitetty tämän takia. Sen sijaan suosituksi ovat tulleet hurmehappomarja ("Berberis" × "ottawensis" 'Superba') ja japaninhappomarja ("Berberis thunbergii") ja sen eriväriset (mm. puna- ja kirjavalehtiset) muunnokset.


title: David Tzuriel

text: David Tzuriel (s. 23. syyskuuta 1946) on israelilainen psykologi. Hänen erikoisalansa on oppimisen dynaaminen arviointi. Tzuriel toimii professorina ja kasvatustieteiden tiedekunnan johtajana Bar Ilan yliopistossa. Hän on opiskellut kliinistä psykologiaa Yhdysvalloissa Vanderbiltin yliopiston Peabody Collegessa. Hänen tieteellinen työnsä liittyy Lev Vygotskyn ja Reuven Feuersteinin teorioiden empiiriseen perustelemiseen


title: Manuela Montebrun

text: Manuela Montebrun (s. 13. marraskuuta 1979 Laval) on ranskalainen moukarinheittäjä.


title: Manuela Montebrun

text: Montebrun heitti viidenneksi 1998 Annecyn nuorten MM-kisoissa tuloksella 58,28. Saman vuoden Budapestin EM-kisoissa hän karsiutui. Seuraavana vuonna hän sijoittui kolmanneksi Universiadeissa tuloksella 68,11, neljänneksi Euroopan alle 23-vuotiaiden mestaruuskisoissa ja kahdenneksitoista Sevillan MM-kisoissa. Vuonna 2000 hän voitti maansa mestaruuden, mutta karsiutui Sydneyn olympialaisissa. 2001 Montebrun voitti toistamiseen Ranskan-mestaruuden ja voitti alle 23-vuotiaiden EM-kultaa. Edmontonin MM-kisoissa hän oli viides, mutta voitti kauden lopussa Universiadit heitettyään 69,79. Seuraavana vuonna hän voitti maansa mestaruuden lisäksi EM-pronssia Münchenin EM-kisoissa.


title: Manuela Montebrun

text: Montebrun voitti jälleen Ranskan-mestaruuden vuonna 2003. Samana vuonna hän voitti Euroopan cupin tuloksella 74,43 ja MM-pronssia Pariisin MM-kisoissa. Kauden lopussa hän oli neljäs. Seuraavana vuonna hän voitti maansa mestaruuden ja sijoittui Euroopan cupissa viidenneksi, mutta karsiutui Ateenan olympialaisissa. Kauden lopussa hän heitti kolmanneksi. Helsingin MM-kisoissa 2005 Montebrun sijoittui alun perin neljänneksi, mutta nousi vuonna 2013 pronssisijalle kun kilpailun alun perin voittanut Olga Kuzenkova hylättiin takautuvasti dopingin takia. Vuonna 2005 Montebrun voitti kuudennen perättäisen Ranskan-mestaruutensa ja lisäksi hän sijoittui toiseksi Euroopan cupissa ja kauden lopussa seitsemänneksi . Vuonna 2006 hän oli Euroopan talviheittocupissa kolmas, mutta voitti kilpailun seuraavana vuonna.


title: Manuela Montebrun

text: Montebrun sijoittui kahdeksanneksi Osakan MM-kilpailuissa 2007. Pekingin olympialaisissa 2008 Montebrun sijoittui alun perin viidenneksi, mutta nousi vuonna 2017 pronssimitalistiksi kun edelle sijoittuneet Aksana Mjankova ja Darja Ptšelnik hylättiin dopingin takia. Montebrun oli kuudes. Euroopan talviheittocupissa 2009 hän oli seitsemäs ja Berliinin MM-kilpailuissa kahdestoista.


title: Spider (vuoden 2002 elokuva)

text: Spider on vuonna 2002 ensi-iltansa saanut David Cronenbergin ohjaama elokuva. Se perustuu Patrick McGrathin samannimiseen romaaniin, josta McGrath sovitti itse käsikirjoituksen.


title: Spider (vuoden 2002 elokuva)

text: Elokuva käsittelee mielenvikaisuutta ja todellisuuden hämärtymistä.


title: Parempi loppu

text: Parempi loppu on Jonna Tervomaan vuonna 2007 julkaistu aikuisiän viides albumi. Levy meni ilmestyttyään suoraan Suomen virallisen albumilistan ykköseksi ja pysyi kärkikolmikossa myös seuraavat kaksi viikkoa. Kaikkiaan albumi pysyi listalla yhdentoista viikon ajan.


title: Parempi loppu

text: Kaikki kappaleet säveltänyt ja sanoittanut Jonna Tervomaa ja Jussi Jaakonaho, sanoittanut Tervomaa sekä sovittanut Jaakonaho, Juha Kuoppala, Tervomaa, Juho Viljanen ja Jonne Von Hertzen, ellei toisin mainittu.


title: Nicole Sullivan

text: Nicole Julianne Sullivan (s. 21. huhtikuuta 1970 Manhattan, New York) on yhdysvaltalainen näyttelijä ja koomikko.


title: Nicole Sullivan

text: Sullivan tunnetaan parhaiten vuonna 1995 alkaneessa sketsi tv-sarjassa Mad TV, jossa hän näytteli aktiivisesti kuusi vuotta. Hän esiintyi myös sit-com sarjassa Kellarin kunkku. Sullivan on myös tehnyt muutamia äänirooleja animaatioissa kuten Family Guy, Baby Blues ja Kim Possible.


title: Graf Zeppelin (laiva)

text: Graf Zeppelin oli Saksan laivaston keskeneräiseksi jäänyt lentotukialus toisessa maailmansodassa, jolloin saksalaisilla ei ollut käytössään yhtään lentotukialusta.


title: Graf Zeppelin (laiva)

text: Saksan laivaston ensimmäinen 262 metriä pitkä lentotukialus tilattiin 16. marraskuuta 1935 Kielin telakalta. Sen köli laskettiin 28. joulukuuta 1936 ja alus laskettiin vesille 8. joulukuuta 1938. Aluksen varustaminen keskeytyi useaan otteeseen.


title: Graf Zeppelin (laiva)

text: Toinenkin lentotukialus oli rakenteilla, mutta se ei ehtinyt valmistua vesillelaskuun. Aluksen nimi olisi ollut mahdollisesti "Peter Strasser".


title: Graf Zeppelin (laiva)

text: Aluksella oli tarkoitus käyttää kolmea lentokonetyyppiä eri tyyppisten tehtävien mukaisesti:


title: Graf Zeppelin (laiva)

text: Sekä amerikkalaiset että japanilaiset käyttivät eri konetyyppejä samanlaisen tehtäväjaon mukaisesti 1930-luvulta toisen maailmansodan loppuun asti. Saksalaisalukseen lentokoneita olisi kuitenkin mahtunut vain puolet siitä mitä yhdysvaltalaisiin lentotukialuksiin. "Graf Zeppelinissä" oli sen sijaan raskaampi aseistus.


title: Graf Zeppelin (laiva)

text: Saksalaiset upottivat keskeneräisen aluksen nykyisen Puolan Szczecinin lähelle 25. huhtikuuta 1945 puna-armeijan lähestyessä kaupunkia. Neuvostoliittolaiset kuitenkin korjasivat matalaan veteen upotetun aluksen kelluvaksi maaliskuussa 1946.


title: Graf Zeppelin (laiva)

text: Aluksen kohtalo oli hämärä vuosikymmeniä sodan jälkeen. Liittoutuneiden sopimuksen mukaan alus olisi pitänyt tuhota tai upottaa syvälle 15. elokuuta 1946 mennessä. Itäblokin ulkopuolella viimeinen tieto aluksesta oli 7. huhtikuuta 1947 otettu kuva, jossa alus oli lähdössä Świnoujścien satamasta lastattuna erilaisilla tavaroilla. Joidenkin tietojen mukaan venäläiset olisivat lastanneet aluksen sotasaaliskalustolla, muun muassa panssarivaunuilla, ja se olisi aiottu hinata Leningradiin mutta olisi Rügenin ulkopuolella osunut ajomiinaan ja uponnut.


title: Graf Zeppelin (laiva)

text: Aluksen kohtalo selvisi vasta Neuvostoliiton arkistojen avauduttua 1990-luvulla. Tietojen mukaan alus hinattiin vuonna 1947 Leningradiin jossa se aiottiin korjata toimintakuntoiseksi. Korjaamista ei kuitenkin lopulta pidetty järkevänä ja alus hinattiin harjoitusmaaliksi takaisin Puolan rannikolle.


title: Graf Zeppelin (laiva)

text: 16. elokuuta 1947 alus oli Neuvostoliiton ilmavoimien ja merivoimien kohteena harjoituksessa, jonka tarkoituksena oli hankkia tietoa lentotukialuksen upottamisesta. Alukseen kohdistettiin 24 pommia ja tykinammusta, mutta se upposi vasta kun siihen oli ammuttu kaksi torpedoa. Alus oli mahdollisesti lastattu lentopommeilla taistelutilanteessa olevan lentotukialuksen aseistuksen simuloimiseksi.


title: Graf Zeppelin (laiva)

text: Kokemukset lentotukialuksen upottamisesta olivat arvokasta tietoa vuonna 1947, jolloin Kylmä sota oli jo alkanut. Neuvostoliittolaiset olivat hyvin tietoisia Yhdysvaltojen suuresta lentotukialusten määrästä ja alusten strategisesta merkityksestä mahdollisen sodan aikana.


title: Graf Zeppelin (laiva)

text: Aluksen hylky löydettiin vuonna 2006 läheltä Łeban satamaa.


title: Benea Reach

text: Benea Reach on norjalainen progressiivista death metalia ja metalcorea soittava yhtye, jolla on levytyssopimus Candlelight Recordsin kanssa. Yhtyeen ensialbumi "Monument Bineothan" sai Norjassa Spellemannsprisen-ehdokkuuden parhaasta metallialbumista. Toinen albumi "Alleviat" julkaistiin alkuvuodesta 2008. Musiikissa on vaikutteita post-hardcoresta, mathcoresta ja post-metalista.


title: Benea Reach

text: Benea Reach perustettiin 22. maaliskuuta 2003. Perustajia olivat Selfmindeadin rumpali Marco Storm sekä laulaja Ilkka Volume. Mukaan liittyi basisti Morten, kitaristit Tor ja Erik sekä Anders (Digital Audio). Alkuperäinen kokoonpano kesti vuoden ennen kuin se hajosi. Tänä aikana yhtye äänitti live-demo-ep:n. Vuonna 2004 Marco ja Ilkka hankkivat uudet jäsenet yhtyeeseen, ja merkittävin uusi jäsen oli Extol-yhtyeen Christer Espevoll. Yhtye äänitti demon kappaleesta "Pandemonium", jota jaeltiin eri levy-yhtiöille. Yhtye kiinnitettiin pian norjalaiselle Tabu Recordings -levymerkille, joka julkaisi Benea Reachin esikoisalbumin "Monument Bineothan". Se toi yhtyeelle Spellemannsprisen-ehdokkuuden metalliluokassa 2006, kilpaillen Enslavedin, Gorgorothin ja Keep of Kalessinin kanssa tunnustuksesta.


title: Benea Reach

text: Elokuussa 2007 yhtye ilmoitti äänittävänsä toisen albumin tanskalaisen tuottajan Tue Madsenin kanssa. Yhtyeen toinen albumi "Alleviat" julkaistiin helmikuussa 2008.


title: Benea Reach

text: 22. tammikuuta Benea Reach ilmoitti, että Christer Espevoll ja Håkon Nakken jättivät yhtyeen, ja Mikael Wildén liittyi basistiksi.


title: Benea Reach

text: Yhtyeen pääasiallinen edustaja Marco Stormon kertonut haastatteluissa, että Benea Reachin vaikuttajia ovat muiden muassa Meshuggah, Neurosis ja Botch. Erityisesti Meshuggahin ep "None". Muita vaikuttajia ovat My Bloody Valentine, Cult of Luna ja Mastodon.


title: EXistenZ (elokuva)

text: eXistenZ on David Cronenbergin ohjaama ja käsikirjoittama tieteiselokuva. Se käsittelee virtuaalitodellisuuspelejä.


title: EXistenZ (elokuva)

text: Allegra Geller (Jennifer Jason Leigh) on maailman paras pelisuunnittelija, jonka uusin peli on esiteltävänä. Pelin käyttöliittymänä on alaselkään asennettu implantti, bioportti, johon orgaaninen pelikonsoli kiinnitetään. Kesken pelin esittelyn aseistautunut fanaatikko hyökkää Gellerin kimppuun ja vahingoittaa konsolia. Geller pakenee PR-harjoittelijan Ted Pikulin (Jude Law) kanssa. Geller houkuttelee vastentahtoisen Pikulin ottamaan itselleen bioportin, jotta he voisivat pelata peliä ja tutkia onko se vahingoittunut. Pari joutuu pian erikoiseen seikkailuun, jossa virtuaalitodellisuus ja todellisuus menevät sekaisin.


title: Arttu Takalo

text: Arttu Takalo (s. 18. syyskuuta 1971) on kouvolalainen vibrafonisti ja säveltäjä. Hän soitti XL-yhtyeessä vuosina 1992–2004 ja on julkaissut neljä soololevyä. Lisäksi hän on työskennellyt useiden eri artistien kanssa sekä tehnyt musiikkia eri kokoonpanoille ja TV- ja elokuvatuotantoihin.


title: Arttu Takalo

text: Takalo on musikaalisesta suvusta: Hänen isänsä oli laulaja ja haitarinsoittaja sekä isoisoäitinsä kuuluisa runonlaulaja Marina Takalo. Takalon ensimmäiset instrumentit olivat rummut ja piano. 15-vuotiaana hän kuitenkin alkoi soittaa vibrafonia, josta tuli hänen pääinstrumenttinsa. Hän opiskeli Pohjois-Kymen musiikkiopistossa ja oli kiinnostunut klassisesta musiikista. 1980-luvun loppupuolella hän muutti Helsinkiin ja aloitti opiskelut Sibelius-Akatemiassa vuonna 1986 opiskellen klassista ja jazzmusiikkia vuoteen 1997 asti.


title: Arttu Takalo

text: Suorittaessaan asepalvelusta vuonna 1991 Haminassa puolustusvoimien varusmiessoittokunnassa Takalo tapasi kitaristi Jarmo Saaren. Samana vuonna Takalo ja Saari perustivat yhdessä kahden muun Sibelius-Akatemian opiskelijan, basisti Tuure Kosken sekä rumpali Tomi Salesvuon kanssa XL:n. Samoihin aikoihin Takalo osti MIDI-vibrafonin, jolla instrumentin ääntä pystyi muuntelemaan eri tavoin.


title: Arttu Takalo

text: XL julkaisi debyyttialbuminsa "Xlent" vuonna 1995. Sävellyksistä vastasivat Takalo sekä Saari, ja musiikissaan yhtye yhdisteli vaikutteita jazzista, rockista, elektronisesta musiikista sekä kansanmusiikista; itse yhtye käytti kuitenkin termiä "fantasiamusiikki". XL julkaisi viisi studioalbumia sekä yhden livealbumin, ja vuonna 2004 yhtye päätettiin lopettaa.


title: Arttu Takalo

text: Takalon ensimmäinen sooloalbumi "When I Fall" äänitettiin vuonna 2001. Vuonna 2002 julkaistulla levyllä soittivat Uusi Nuori Kamariorkesteri kapellimestarinaan Jani Telaranta sekä muun muassa kitaristi Marzi Nyman ja Mikko Kuustonen. Jazz-, rock- ja klassisvaikutteisella levyllä sijaa saivat etenkin jousisoittimet.


title: Arttu Takalo

text: Jo kesällä 2002 Takalo sävelsi toisen soololevynsä "Neverstopdreaming" (2005) nimikappaleen. Musiikillisesti ensimmäisen levyn linjaa jatkanut albumi julkaistiin kuitenkin vasta keväällä 2005 suurimman osan kappaleista synnyttyä vuosien 2003 ja 2004 vaihteessa.


title: Arttu Takalo

text: Kesällä 2005 Takalo alkoi valmistella kolmatta albumiaan Dark.Dark.Dark., jolle kokoonpanoksi muodostui Anssi Nykänen (rummut), Harri Rantanen (basso) ja Marzi Nyman (kitara), ja levy julkaistiin vuonna 2006. Levyä on luonnehdittu kahdesta ensimmäisestä poiketen "bändilevyksi". Takalo itse on kuitenkin sanonut hakeneensa levyjen välille jatkuvuutta.


title: Arttu Takalo

text: Rockadillo Records julkaisi Takalon neljännen albumin "Protocols of Dancing" 14. toukokuuta 2008. Albumin julkaisukeikka järjestettiin Tavastia-klubilla Helsingissä. Tälläkin levyllä soittivat Nyman, Nykänen ja Rantanen. Takalo aloitti levyn suunnittelun jo kesällä 2006.


title: Arttu Takalo

text: Takalo on säveltänyt musiikkia kuoroille, big bandeille sekä kamari- ja sinfoniaorkestereille. 2. kesäkuuta 2004 sai kantaesityksensä Takalon Helsingin kaupunginorkesterille säveltämä konsertto saksofonille ja orkesterille. Solistina toimi Jukka Perko ja kapellimestarina John Storgårds. Lisäksi hän tehnyt yhteistyötä useiden eri artistien kuten Samuli Edelmannin, Mikko Kuustosen, Jukka Perkon, Ismo Alangon, Hectorin, Kalle Aholan, Aki Sirkesalon ja Tuomari Nurmion kanssa sekä toiminut orkesterien kuten UMOn, Avantin tai Radion sinfoniaorkesterin (vuosina 1989 ja 1990), solistina.


title: Arttu Takalo

text: Takalo on tehnyt musiikkia myös elokuviin "Riisuttu mies" ja "Kuutamolla", Mirko Baasin "Illuusio"-TV-sarjaan sekä mainoksiin.


title: Arttu Takalo

text: Takalon musiikkia on kuvailtu romanttiseksi ja elokuvamaiseksi, mutta toisaalta melankoliseksi. Säveltäjäesikuvikseen hän mainitsee Magnus Lindbergin ja Hollywood-säveltäjä Danny Elfmanin, ja häntä on verrattu Pekka Pohjolaan ja Anssi Tikanmäkeen.


title: Arttu Takalo

text: Takalo nimettiin Pori Jazzin vuoden taiteilijaksi vuonna 2000.


title: Megara (mytologia)

text: Megara () oli kreikkalaisessa mytologiassa Theban kuninkaan Kreonin vanhin tytär. Kreon antoi hänet puolisoksi Herakleelle, koska tämä oli taistellut urheasti Theban puolesta.


title: Megara (mytologia)

text: Tästä eteenpäin lähteet ovat hyvin erimielisiä. Herakleen ja Megaran lasten lukumäärä vaihtelee kahdesta kahdeksaan. Joidenkin lähteiden mukaan Herakles tappoi sekä Megaran että lapsensa Heran lähettämässä hulluudenpuuskassa, joka on aiheena muun muassa Euripideen tragediassa "Herakles". Toisten mukaan Herakles tappoi ainoastaan lapsensa, ja suoritettuaan myöhemmin sovitustyönä kaikki kaksitoista tehtäväänsä hän palasi Thebaan ja antoi vaimonsa Megaran puolisoksi veljenpojalleen Iolaokselle. Nämä saivat myöhemmin tyttären nimeltä Leipefilene.


title: Ristidipoliantenni

text: Ristidipoliantenni on antenni, jossa kaksi dipoliantennia on liitetty toisiinsa kohtisuoraan vastakkain. Vaikka dipoliantennit ovat periaatteessa suuntaavia, silti kahden dipoliantennin kytkeminen toisiaan kohtisuoraan ristidipoliantenniksi tarjoaa vastaanottomahdollisuuden laajalti ympyräsäteeltä.


title: Tekovagina

text: Tekovagina on itsetyydytysväline, joka jäljittelee keinotekoisesti naisen sukupuolielimiä. Vagina on yleensä tehty pehmeästä materiaalista, joka voidaan voidella liukasteella ja lämmittää, jotta se tuntuisi mahdollisimman todenmukaiselta. Tekovaginoita on erilaisia, kuten motorisoidut tai aitoa vaginaa mahdollisimman tarkasti jäljittelevät mallit (esim. Fleshlight). Jotkut mallit voivat jäljitellä myös normaalia tiukempaa vaginaa, tai jopa vaginaa tiukempaa peräsuolta.


title: Tekovagina

text: Eläimille suunniteltua tekovaginaa käytetään esimerkiksi keinosiemennyksessä eläinten sperman keräämiseen.


title: Kevyt asiakaspääte

text: Kevyt asiakaspääte () on riisuttu tietokone, jonka päätarkoituksena on palvella käyttäjää yhteydenpitovälineenä isompaan ja tehokkaampaan keskustietokoneeseen. Monet kevyet asiakaspäätteet ajavat vain WWW-selainta tai pääteohjelmistoa. Vain hyvin pieni osa järjestelmän toiminnoista ja tiedostoista sijaitsee päätelaitteessa suurimman osan sijaitessa palvelimella.


title: Kevyt asiakaspääte

text: Vanhat vajaatehoisiksi jääneet tietokoneet voidaan pienellä vaivalla muuntamaan kevyiksi asiakaspäätteiksi, jolloin niiden elinkaari voi kaksinkertaistua. Tämän kaltaisia ratkaisuja käytetään esimerkiksi Suomen peruskouluissa ja lukioissa joissain kunnissa.


title: Kevyt asiakaspääte

text: Termin sanotaan olevan lähtöisin Oraclen aloittaman Liberate-yhtiön tuotteista 1990-luvun alussa.


title: Kevyt asiakaspääte

text: X-pääte () on kevyt asiakaspääte, joka on tarkoitettu X Window System -käyttöön Unix/Linux järjestelmien kanssa. Usein X-päätteet sisältävät vain minimaalisen firmware-ohjelmiston, jolla pääte voi ladata varsinaisen pääteohjelmistonsa tiedostopalvelimelta TFTP-protokollalla.


title: Kevyt asiakaspääte

text: X-päätteitä ovat valmistaneet muun muassa Digital Equipment Corporation, Hewlett-Packard, Network Computing Devices ja Tektronix.


title: D’elles

text: D’elles on laulaja Céline Dionin ranskankielinen studioalbumi, joka ilmestyi toukokuussa 2007. Albumin sanoitukset tulevat viideltä québeciläis- (Jovette Alice Barnier, Janette Bertrand, Denise Bombardier, Marie Laberge, Lise Payette) ja viideltä ranskalaisnaiskirjailijalta (Nina Bourauoi, Françoise Dorin, Nathalie Nechtschein, Christine Orban, George Sand). Musiikin säveltämiseen ovat osallistuneet muun muassa Erick Benzi ja Jacques Veneruso. Ensimmäinen single albumilta on avauskappale "Et s’il n’en restait qu’une" joka sai ensitoittonsa ranskankielisten maiden radioasemilla 14. helmikuuta 2007.


title: D’elles

text: Albumi nousi Kanadassa Billboard 200 -listan ensimmäiselle sijalle.


title: Jacques Veneruso

text: Jacques Veneruso (s. 1959 Bône, Algeria) on ranskalainen laulaja-lauluntekijä. Hän on tehnyt musiikkia useille eturivin tähdille. Veneruso soitti aikoinaan Canada-yhtyeessä yhdessä muun muassa Erick Benzin kanssa. Nykyään Veneruso toimii myös Carole Fredericksin, Patrick Fiorin, Florent Pagnyn ja Michel Sardoun kiertueiden musiikillisena johtajana.


title: Kansainvälinen vuosipäivä

text: Kansainvälinen vuosipäivä on jonkin asian huomioimiseksi kansainvälisesti vietettävä vuosipäivä. Etenkin Yhdistyneet kansakunnat (YK) on valinnut useita päiviä kansainvälisiksi merkki- ja teemapäiviksi tai -viikoiksi, joita se suosittelee vietettävän jäsenvaltioissaan.


title: Manneken Pis

text: Manneken Pis, Brysselin murteella Menneke Pis ja joskus myös Petit Julien, on Brysselin kaupungin vanhassa keskustassa sijaitseva pronssipatsas. Patsas on korkeudeltaan 60 senttimetriä, ja sen kerrotaan olevan brysseliläinen henkisen vapauden symboli. Kyseessä on alun perin vedennoutopisteeksi tarkoitettu kaivo, jossa pieni poika on pissalla. Alueella puhutulla hollannin kielellä ja Brysselin murteella nimi tarkoittaa "pissaavaa poikaa".


title: Manneken Pis

text: Liikkeellä on ainakin kaksi tarinaa pikkupoikapatsaan synnystä. Toisen mukaan pieni poika olisi patsaan tavoin sammuttanut pommin sytytyslangan, kun vihollinen oli halunnut sytyttää kaupungin tuleen. Toisen tarinan mukaan eräs kadonnut lapsi olisi isän hänet löytäessä ollut tekemässä juuri samaa kuin patsas. Isä, rikas brysseliläinen porvari, pystytti patsaan muistoksi pojan löytymisestä.


title: Manneken Pis

text: Patsaan pukemisesta erilaisiin asuihin on jo tullut perinne. Sitä harrastavat varsinkin eri ammattien edustajat, mutta myös erilaiset viralliset valtuuskunnat pukevat patsaalle omia kansallisia asusteitaan. Nykyisin Manneken Pis omistaakin useamman sadan asun kokoelman, jota säilytetään Brysselin Grand-Placen varrella sijaitsevassa kaupunginmuseossa Kuninkaan talossa ("Maison du Roi").


title: Manneken Pis

text: Suurten juhlien yhteydessä Manneken Pissillä on ollut tapana suihkuttaa janoisille jotakin vettä sakeampaa, esimerkiksi viiniä tai hunajasimaa. Vuodelta 1890 kerrotaan, että kaksipäiväisten kaupungissa järjestettyjen juhlien aikana pikkumies olisi pissannut vain viiniä ja lambic-olutta.


title: Manneken Pis

text: Kansanperinteestä kiinnostuneet brysseliläiset yhteisöt ja järjestöt ovat ottaneet tavakseen juhlistaa Saint-Verhaegenin päivää 20. marraskuuta tarjoamalla patsaan pissamaa olutta.


title: Manneken Pis

text: Manneken Pis on noussut Brysselin kaupungin yhdeksi symboliksi ja turistikohteeksi yhdessä Brysselin Grand-Placen ja Atomiumin kanssa.


title: Manneken Pis

text: Pienoispatsas tilattiin vuonna 1619 kuvanveistäjä Jérôme Duquesnoylta. Brysselin kaupungin asukkaat suojelivat patsastaan erityistoimin, kun ranskalaiset piirittivät kaupunkia vuonna 1695.


title: Manneken Pis

text: Nykyinen suihkulähteen patsas ei kuitenkaan ole alkuperäinen vaan jäljennös, sillä alkuperäinen patsas katosi 1960-luvulla ja löytyi seuraavana vuonna kanavasta kahteen osaan rikkoutuneena, eikä sitä enää uskallettu panna julkisesti esille, vaan se on sisällä. Varkauksia kuuluu patsaan historiaan aiemminkin, vuonna 1817. Sen jälkeen museoon palautetun patsaan aitoudesta on herännyt epäilys, ja sitä on tutkittu ensin röntgenkuvin, joista kuitenkaan ei tullut sen parempaa tietoa. Seuraavaksi patsaan pinnasta ja sisältä otetaan metallinäytteitä, joista selvitetään, onko metalli ajankohdalle tyypillistä. Nikkeli metallin seassa kertoo, että patsas olisi 1800-luvulta.


title: Sika (korttipeli)

text: Sika on korttipeli


title: Yhdystie 2956

text: Yhdystie 2956 on Lahdesta Hollolaan johtava yhdystie. Se kulkee Lahdesta Teivaalta Jalkarannantienä Messilään, mistä se jatkuu Hollolan kirkonkylään.


title: Yhdystie 2956

text: Rantatie on suosittu pyöräily- ja ulkoilureitti Hollolan perinnemaiseman johdosta.


title: Yhdystie 2956

text: Se alkaa Lahden linja-autoaseman kohdalla yhdestä Lahden ruuhkaisimmista risteyksistä. Tällä kohdalla se on Jalkarannantie. Tie 2956 menee Jalkarannan halki ja siitä edelleen Hollolan puolelle Messilään, jossa Jalkarannantie vaihtuu Rantatieksi. Se kulkee Vesijärven rantaa pitkin ja johtaa Hollolan kirkolle.


title: Yhdystie 2956

text: Kevyen liikenteen väylä on pitkään ollut Tielaitoksen ja Hollolan kunnan ykköshanke alueella.


title: Yhdystie 2956

text: Yhdystie 2956 ja yhdystie 3161 sekä Jarvalantie, kantatie 54, valtatie 12, Tiilikankaantie, Terveystie, Messiläntie, ja Lahdenkatu (entinen Savon valtatie) muodostavat Hollolan kulttuuritien.


title: Yhdystie 2956

text: Yhdystie 2956:n, joka muodostaa kolmasosan Hollolan kulttuuritiestä, varrella on useita eri nähtävyyksiä, jotka on mainittu sivun oikeassa laidassa. Nähtävyydet jatkuvat yhdystie 3161:n varrella palattaessa Hollolan kirkonkylästä takaisin valtatie 12:n varteen.


title: TanDEM-X

text:
TandDEM-X ("TerraSAR-X-Add-on for Digital Elevation Measurements") on toinen Saksan avaruusjärjestön (DLR) ja EADS Astriumin yhteisrahoituksella toteutettava kaukokartoitussatelliitti, sen on TerraSAR-X:n sisaralus. Se laukaistiin avaruuteen 21. kesäkuuta 2010 venäläisellä Sojuz-kantoraketilla Baikonurin kosmodromilta.
Päätös toisen TerraSAR-X-perheen satelliitin rakentamisesta julkistettiin vuoden 2006 ILA-ilmailunäyttelyssä Berliinissä. Satelliitin hinnan sanottiin aiemmin olleen noin 85 miljoonaa euroa, josta DLR rahoittaa 56 miljoonaa euroa. Kesällä 2011 DLR sanoo satelliitin maksaneen 165 miljoonaa euroa, josta 75% tuli DLR:ltä ja 25% oli yrityksen omarahoitusta, jolla yritys sai yksinoikeuden satelliitin keräämän datan myyntiin. Datan myynti on ollut paljon vähäisempää kuin Astrium Services -yritys oli odottanut.


title: TanDEM-X

text: Suomalainen DA-Design Oy suunnitteli ja rakensi osan satelliitin SAR-tutkan komponenteista.


title: TanDEM-X

text: Data tulee DRL:n tutkimuskäyttöön ja Astriumin kautta kaupalliseen myyntiin. Yhteistoiminnassa TerraSAR-X/TanDEM-X-satelliittipari kuvaa koko maapallon maapinnan (150 miljoonaa neliökilometriä) kahdessa ja puolessa vuodessa. Kuvan resoluutio on 12 metriä. Maan pinnankorkeuden satelliitit mittaavat 2 metrin tarkkuudella.


title: Jytä

text: Jytä oli 1970-luvun alussa Suomessa käytetty termi hard rockista ja heavy metalista. Jytäyhtyeiksi kutsuttiin Led Zeppelinin, Deep Purplen ja Uriah Heepin kaltaisia hard rock -yhtyeitä. Yleisradiossa oli esimerkiksi ohjelma nimeltä "Purkkaa ja jytää". "Purkka" oli kevyempää popmusiikkia.


title: Jytä

text: 1970-luvun lopulla jytäksi alettiin kutsua diskomusiikkia. Sen jälkeen määritelmä on ollut huomattavasti vähemmän käytössä.


title: Jytä

text: Nykypäivän artisteista jytämusiikin edustajaksi voidaan laskea suomalainen Jukka ja Jytämimmit.


title: Captain Lockheed and the Starfighters

text: Captain Lockheed And The Starfighters on Hawkwind-laulaja ja tieteis-kirjoittaja Robert Calvertin sooloalbumi vuodelta 1974. Se on konseptialbumi, jonka tarinana on amerikkalaisen Lockheed-yhtiön Länsi-Saksalle myymät epäonniset F-104 Starfighter -hävittäjät, jotka osoittautuivat epävakaiksi ja vaarallisiksi, kuten lempinimi "Widowmaker" (surmanloukku) kertoo. Tiettävästi Calvert oli itsekin nuorena kiinnostunut hävittäjälentäjän urasta, mutta joutui luopumaan haaveestaan terveydentilansa vuoksi.


title: Captain Lockheed and the Starfighters

text: Albumi on Calvertin soolotuotannon ensimmäinen ja ehkä tunnetuin ja parhaaksikin mainittu. Calvertia levyllä avustavat mm. Roxy Music-yhtyeestä ja soolotuotannostaan tunnettu muusikko Brian Eno, The Bonzo Dog Bandistä tunnettu Vivian Stanshall, shock rock- muusikko Arthur Brown ja Traffic-yhtyeestä tuttu Jim Capaldi sekä Hawkwind- ja Pink Fairies-yhtyeiden jäsenet, kuten Lemmy Kilmister, Nik Turner, Simon King, Del Dettmar, Dave Brock, Paul Rudolph ja Twink. Albumin tuotti Roy Thomas Baker, joka tuli myöhemmin tunnetuksi mm. Queen-yhtyeen tuottajana.


title: Captain Lockheed and the Starfighters

text: Levy on sekoitus puhuttua, Monty Python-tyylistä ja musta huumori-vaikutteista kuunnelmaa, joka kertoo tarinaa sekä varsinaisia lauluja. Musiikillisesti albumi sisältää Hawkwind-vaikutteisia hard rock-tyylisiä kappaleita, kuten "The Aerospaceage Inferno", "The Widow Maker", "The Right Stuff" ja "Ejection". Elektronista ja progressiivisempaa ilmaisua edustavat "The Song of the Gremlin" (osat 1 ja 2) ja "Hero with a Wing" sekä hidas, haikeatunnelmallinen, lähes pelkästään rummun tahdissa kulkeva päätöskappale "Catch a Falling Starfighter" loppujen nimikkeiden ollessa lähes pelkästään puhuttua dialogia ääniefekteillä vahvistettuna.


title: Captain Lockheed and the Starfighters

text: Alun perin albumi julkaistiin United Artists Records-levymerkillä. Albumin mukana tuli liite, jossa on kappaleiden sanat ja dialogi. Singlenä julkaistiin kappale "Ejection", jonka b-puolella oli "Catch a Falling Starfighter". 1990-luvulla BGO julkaisi albumista ensimmäisen cd-version ja vuonna 2007 Eclectic Records julkaisi albumista remasteroidun version bonuskappaleilla varustettuna, jonka Atomhenge Records julkaisi uudelleen vuonna 2009.


title: Abdullahi Danjouma

text: Abdullahi Danjouma (s. 17. elokuuta 1988) on nigerialainen jalkapalloilija. Hän on pelannut myös Suomessa, edustaen silloin Kakkosessa pelannutta TP-Seinäjokea. Danjouma on pelannut Nigerian U20-maajoukkueessa 6 peliä, joissa on syntynyt kolme maalia. Hän kävi keväällä 2007 testissä VPS:n ja FC Hakan liigajoukkueissa. Ennen Suomeen tuloaan hän pelasi Nigerian liigan Festac FC:n joukkueessa.


title: Folos

text: Folos (, ) oli kreikkalaisessa mytologiassa viisas kentauri ja Herakleen ystävä, joka asui luolassa Pelion-vuorella tai sen lähettyvillä.


title: Folos

text: Neljännen urotyönsä aikana matkalla sieppaamaan Erymanthoksen villisikaa Herakles poikkesi ystävänsä luolassa. He aterioivat yhdessä – vaikkakin Folos söikin lihansa raakana ja Herakles kypsennettynä – ja Herakles pyysi saada viiniä, jonka Folos oli Dionysokselta saanut. Viinin vahva tuoksu houkutteli paikalle myös muita kentaureja, jotka tulivat viinin aromista raivopäisiksi ja hyökkäsivät saadakseen sitä myös itselleen. Herakles ampui niitä Hydran vereen kastetuilla myrkytetyillä nuolillaan tappaen niistä useita, jolloin kentaurit perääntyivät aina Kheironin luolalle asti. Herakles osui myös tähän harhalaukauksellaan, jolloin Kheiron luopui kuolemattomuudestaan päästäkseen tuskistaan eroon.


title: Folos

text: Folos oli utelias tietämään, miten nuolet pystyivät aiheuttamaan niin paljon kuolemaa, ja poimi yhden niistä ylös. Hänkin kuitenkin kuoli onnistuttuaan pudottamaan ihmettelemänsä nuolen jalalleen siten myrkyttäen itsensä. Herakles hautasi hänet suurin menoin vuoren juurelle. Foloksesta sai nimensä Foloin metsä, johon tapahtumat olisivat sijoittuneet.


title: Folos

text: Hyginus mainitsee mahdollisuudesta, että Zeus olisi asettanut Foloksen kentaurin tähtikuvioksi taivaalle, mutta kuten hän itsekin mainitsee, kysymyksessä lienee ennemmin Kheiron.


title: Kritolaos

text: Kritolaos (, k. ennen 111 eaa.) oli antiikin kreikkalainen peripateettiseen koulukuntaan kuulunut filosofi.


title: Kritolaos

text: Kritolaos oli kotoisin Faseliksesta ja eli 82-vuotiaaksi. Hän opiskeli filosofiaa Ariston Keoslaisen oppilaana, ja hänestä tuli yksi peripateettisen koulun johtajia puhujantaitojensa sekä oppineisuutensa ja moraaliopetustensa ansiosta. Tutkijat ovat kuitenkin olleet erimielisiä siitä, tuliko hänestä koulun johtaja välittömästi Aristonin jälkeen, koska todisteet ovat ristiriitaisia.


title: Kritolaos

text: Kritolaoksen elämän yksityiskohtia ei tunneta kovin hyvin, ja hänen elämästään tunnetaan vain yksi tapahtuma. Ciceron mukaan ateenalaiset lähettivät hänet yhdessä akatemialaisen Karneadeen ja stoalaisen Diogenes Babylonialaisen kanssa Roomaan vuosina 156-155 eaa. esittämään vastalause Ateenalle määrätystä 500 talentin sakosta Oropoksen tuhoamisen vuoksi. Nämä kolme lähettilästä luennoivat filosofiasta Roomassa sellaisella menestyksellä, että Cato huolestui ja järjesti heidän häätönsä kaupungista.


title: Kritolaos

text: Kritolaos oli yleisesti lojaali peripateettisen koulun perinteisille opetuksille, mutta joissakin asioissa hän esitti edeltäjistään poikkeavia opetuksia. Hän esimerkiksi katsoi, että nautinto oli pahaa ja että sielu koostuu eetteristä. Olemassaolon päättyminen oli hänelle täydellisyyden saavuttamista luonnollisessa elämässä, ja se sisälsi sekä sielun ja ruumiin hyveet että kaikki ulkoiset hyvät asiat. Cicero sanoi teoksessaan "Keskusteluja Tusculumissa", että sielun hyveet olivat hänestä täysin ylivertaisia muihin hyviin asioihin verrattuna (""tantum propendere illam bonorum animi lancem"").


title: Kritolaos

text: Kritolaos puolusti peripateettista käsitystä kaikkeuden ikuisuudesta ja ihmiskunnan tuhoutumattomuudesta stoalaisia vastaan. Asioiden luontaisessa järjestyksessä ei tapahtunut hänelle havaittavia muutoksia; ihmiskunta jatkaa elämäänsä luonnolta saamiensa kykyjen mukaan, eivätkä yksittäiset paheet, vaikka ovatkin kohtalokkaita yksilöille, voi vahingoittaa kokonaisuutta. Aivan kuten on absurdia olettaa, että ihminen olisi vain maasyntyinen, samoin olisi mahdotonta ajatella hänen tuhoutuvan lopulta. Maailman, ikuisen järjestyksen ilmentymänä, täytyy itsessään olla ikuinen.


title: Matti Lonkainen

text: Matti Lonkainen (aik. Lonkanen, 14. huhtikuuta 1874 Tohmajärvi – 14. marraskuuta 1918 Helsinki) oli pienviljelijä ja kansanedustaja. Lonkainen toimi eduskunnassa SDP:n ryhmässä vuosina 1909–1914 ja 1917. Hänet valittiin kansanedustajaksi Pohjois-Karjalasta.


title: Matti Lonkainen

text: Talollinen Petter Lonkasen ja Maria Seppäsen poika joutui isän kuoltua 1880 kerjuulle. Kasvettuaan hän työskenteli rautatietyöläisenä, kivimiehenä ja maatyöläisenä Tohmajärvellä, kunnes sai hankittua pienen tilan Värtsilästä. Puolueen palveluksessa hän oli puhujana.


title: Matti Lonkainen

text: Lonkainen vangittiin Sörnäisten kuritushuoneeseen poliittisista syistä suomen sisällissodan yhteydessä vuonna 1918. Hän kuoli vankeudessa ollessaan Helsingin kirurgisessa sairaalassa äkilliseen sairauteen.


title: Matti Lonkainen

text: Lonkaisen puoliso oli Helena Karhapää, jonka kanssa hän avioitui 1906.


title: Sunila (yritys)

text: Sunila Oy oli suomalaisten metsäteollisuusyhtiöiden yhteisesti omistama yhtiö, jolla oli sulfaattisellua valmistava tehdas Kotkassa Sunilan kaupunginosassa. Yhtiö sulautettiin vuoden 2009 lopussa Stora Enso Oyj:hin, joka omisti tuossa vaiheessa yhtiön koko osakekannan. Sellutehdas jatkoi sen jälkeen toimintaansa Stora Enson yksikkönä.


title: Sunila (yritys)

text: Sunilan tehdasrakennuksen on suunnitellut Alvar Aalto. Se valittiin aikoinaan maailman kauneimmaksi tehdasrakennukseksi.


title: Sunila (yritys)

text: Sunila Oy perustettiin vuonna 1928 viiden puunjalostusyrityksen yhteisyrityksenä. Yritys osti sahan ja sen maa-alueet ja lopetti sahan. Vuonna 1936 päätettiin rakentaa Pyötisen saareen sulfaattiselluloosatehdas ja viereiselle mantereelle asuinalue. Tehdas käynnistettiin toukokuussa vuonna 1938.


title: Sunila (yritys)

text: Sunila Oy:n yksi omistajayhtiö oli A. Ahlström Osakeyhtiön tytäryhtiö Karhula Osakeyhtiö. Ahlströmin toimitusjohtaja ja Sunila Oy:n johtokunnan puheenjohtaja Harry Gullichsen tunsi Alvar Aallon ja esitti hänet hankkeen arkkitehdiksi. Aaltoa ja Gullichsenia yhdisti kiinnostus moderneihin ajatuksiin taiteesta, arkkitehtuurista ja yhteiskunnallisesta edistyksestä.


title: Sunila (yritys)

text: 19. elokuuta 2009 Stora Enso ilmoitti sulkevansa tehtaan vuoden 2010 alussa, mutta 30. marraskuuta Stora Enso perui päätöksen ja ilmoitti, että tehdas käynnistetään uudelleen.


title: Sunila (yritys)

text: Sunila on keskittynyt tuottamaan männystä ja kuusesta valmistettua armeeraussellua, jota käytetään puupitoisiin painopapereihin, SC-papereihin ja sanomalehtipapereihin. Tehtaan kapasiteetti on 370 000 t/a. Henkilöstöä tehtaalla on noin 300. Työntekijöitä edustaa Paperiliiton osasto n:o 48. Stora Enson puupitoisia painopapereita valmistavat tehtaat Suomessa ja muualla Euroopassa käyttävät Sunilan vuotuisesta tuotannosta noin 96%.


title: Sunila (yritys)

text:
Sellu kuivataan kuivauskoneilla valmistusprosessin jälkeen. Aiemmin tehtaalla oli myös ylösottokoneita, joista ainakin yksi oli Karhula-osakeyhtiön toimittama Kamyr-kone 1950-luvulta.
1990-luvun puolivälistä lähtien Sunila Oy:n osakkaina olivat tasasuurin osuuksin Enso-Gutzeit Oy ja Myllykoski Oyj (myöhemmin Myllykoski Paper Oy), jotka olivat myös Sunilan suurimmat asiakkaat. Vuoden 2008 lopussa Stora Enso osti Myllykoskelta osakkeet, jotka nostivat Stora Enson osuuden 51 prosenttiin yhtiöstä. Loput osakkeet Stora Enso osti Myllykoskelta keväällä 2009. Kesäkuusta 2009 lähtien Stora Enso oli Sunilan ainoa osakkeenomistaja. Joulukuun 1. päivänä 2009 Sunila Oy fuusioitiin Stora Enso Oyj:öön.


title: Sunila (yritys)

text: Kotkassa on toiminut myös kolme muuta sellutehdasta; Kotkan sellutehdas (Stora Enso) sekä lakkautetut Hovinsaaren sellutehdas ja Hallan sellutehdas.


title: Sunila (yritys)

text: Logon viisi ""auringonsädettä"" kuvaavat Sunilan alkuperäisiä perustaja- ja omistajayhtiöitä,


title: Sunila (yritys)

text: Sunilan tehtaalle johtaa Karhulan-Sunilan Rautatie, joka on Suomen ainut yksityisrautatie. Tehtaalla on aiemmin ollut yhteensä 5 omaa veturia, jotka on kuitenkin poistettu ja veturi nro 5 myyty KSR:lle, joka hoitaa tehtaan vaihtotyöt nykyään. Tehtaalla oli myös veturitalli vetureiden huoltoa ja säilytystä varten. Sunila Oy omistaa Karhulan-Sunilan rautatien kokonaan.


title: Ariston

text: Ariston oli antiikin kreikkalainen nimi:


title: Ariston Keoslainen

text: Ariston Keoslainen (, myös tunnettu nimellä "Ariston Julislainen"; 200-luku eaa.) oli antiikin kreikkalainen peripateettiseen koulukuntaan kuulunut filosofi. Hän toimi koulun johtajana noin vuodesta 230 eaa. lähtien ja toimi siis todennäköisesti Lykon Troaslaisen seuraajana. Häntä ei tule sekoittaa lähes saman nimiseen stoalaiseen filosofiin, Ariston Khioslaiseen.


title: Ariston Keoslainen

text: Aristonin teoksiin sisältyy dialogeja sekä Herakleitoksen, Sokrateen ja Epikuroksen elämäkerrat. Sen lisäksi hän on tallettanut peripateettisen koulukunnan johtajien testamentit. Eräistä teoksista ei tiedetä, onko ne kirjoittanut Ariston Keoslainen vai hänen stoalainen kaimansa. Teoksista on säilynyt katkelmia.


title: Gunnar Mickwitz

text: Gunnar Mickwitz (19. lokakuuta 1906 Turku – 18. helmikuuta 1940 Viipurin maalaiskunta) oli suomalainen historian- ja antiikintutkija. Hän oli kansainvälisesti tunnettu antiikin ja keskiajan taloushistorioitsija, jonka ura katkesi kaatumiseen talvisodassa. Hän julkaisi tärkeimmät tutkimuksensa saksaksi.


title: Gunnar Mickwitz

text: Gunnar Mickwitzin vanhemmat olivat filosofian tohtori Alexander August Emil Mickwitz ja filosofian kandidaatti Karin Schybergson. Hän kirjoitti ylioppilaaksi Helsingin Svenska Normallyceumista 1924. Hän opiskeli Helsingin ja Uppsalan yliopistoissa ja valmistui filosofian kandidaatiksi 1929, maisteriksi 1932, lisensiaatiksi 1933 ja tohtoriksi 1936. Mickwitz teki läpimurtonsa vuonna 1932 julkaistulla saksankielisellä väitöskirjallaan "Geld und Wirtschaft im römischen Reich des vierten Jahrhunderts n. Chr", joka herätti tutkimuksena kansainvälistä huomiota ja sai paljon kiitosta. Tutkimuksen aiheena oli rahatalouden ja luontaistalouden suhde Rooman valtakunnassa 300-luvulla. Mickwitz osoitti erilaisiin lähteisiin nojaten, että vastoin yleistä käsitystä rahatalous säilyi yksityistaloudessa käytössä varhaiskeskiajalle saakka, vaikka Rooman valtionhallinto taantuikin luontaistalouden piiriin. Mickwitzin väitöskirjasta otettiin vielä vuosikymmeniä myöhemmin ulkomailla uusintapainoksia, ja siihen on viitattu lähteenä modernissakin antiikintutkimuksessa.


title: Gunnar Mickwitz

text: Mickwitz oli 1930-luvun suomalaisista historiantutkijoista kansainvälisimmin suuntautunut, ja hänellä oli monipuolinen kielitaito. Hän ehti eläessään julkaista neljä monografiaa ja viitisentoista artikkelia seitsemällä eri kielellä. Kaksi hänen artikkeliaan julkaistiin vuosina 1934 ja 1936 ranskalaisen annalistien koulukunnan "Annales"-lehdessä. Mickwitz sai vuonna 1934 Helsingin yliopiston myöntämän Rosenbergin rahaston kolmen vuoden matka-apurahan. Hän valmisteli Münchenissä seuraavan tutkimuksensa, vuonna 1936 ilmestyneen "Die Kartellfunktion der Zünfte und ihre Bedeutung bei der Entstehung des Zunftwesens", joka käsitteli ammattikuntalaitoksen merkitystä keskiajalla. Sitä tehdessään Mickwitz perehtyi varsinkin Bysantin historiaan. Mickwitzin kolmas merkittävä tutkimus oli 1938 julkaistu "Aus Revaler Handelsbüchern: zur Technik des Ostseehandels in der ersten Hälfte des 16. Jahrhunderts", jossa hän tutki Itämeren piirin kaupankäynnin ja hansakaupan historiaa käyttämällä lähteinään Tallinnan kaupungin arkistoja.


title: Gunnar Mickwitz

text: Mickwitz nimitettiin 1933 Helsingin yliopiston yleisen historian dosentiksi. Hän toimi samanaikaisesti vuosina 1933–1937 Hangossa ruotsinkielisen yhteislyseon historian ja yhteiskuntaopin lehtorina. Vuosina 1938–1939 hän oli Åbo Akademin yleisen historian vt. professori, mutta vuonna 1939 hän hävisi Helsingin yliopiston yleisen historian professuurin haussa Arvi Korhoselle. Mickwitz oli myös 1938–1939 Finlands Svenska Studentkårsförbundin puheenjohtaja. Lisäksi hän oli aktiivisesti mukana Suomen Rooman-instituutin perustamisessa 1930-luvun lopulla. Mickwitz kaatui helmikuussa 1940 talvisodassa Karjalan kannaksella Peron taistelussa. Hän oli sotilasarvoltaan vänrikki. Hänet haudattiin Helsingin Hietaniemen hautausmaan sankarihauta-alueelle.


title: Gunnar Mickwitz

text: Suomen ruotsinkielinen historiallinen seura Historiska föreningen perusti vuonna 1940 Mickwitzin mukaan nimetyn säätiön. Mickwitz oli ollut Historiska föreningenin varapuheenjohtaja. Säätiö on jakanut vuodesta 1992 Gunnar Mickwitz -palkintoa Helsingin yliopiston ruotsinkielisille historian opiskelijoille ansiokkaista opinnäytetöistä.


title: Gunnar Mickwitz

text: Gunnar Mickwitzin veli oli kansantaloustieteen professori Gösta Mickwitz. Kuluttaja-asiamies Erik Mickwitz on Gunnar Mickwitzin poika.


title: Halo (albumi)

text: Halo on Jonna Tervomaan aikuisiän neljäs studioalbumi, joka julkaistiin 16. huhtikuuta 2004. Levy debytoi Suomen virallisen listan toisella sijalla, ja se pysytteli listalla yhteensä 34 viikon ajan.


title: Kulmahiomakone

text: Kulmahiomakone (”rälläkkä”) on pääasiassa hiomiseen ja leikkaamiseen käytettävä työväline, jossa käytetään yleensä pyöriviä laikkoja tai teriä. Kulmahiomakoneelle on tunnusomaista, että terän pyörimisakseli on poikittain koneen pituussuuntaan nähden.


title: Kulmahiomakone

text: Konetta voidaan käyttää esimerkiksi metallien, puun, betonin ja kiven hiomiseen ja leikkaamiseen. Jos kulmahiomakone varustetaan teräsharjalla, sitä voidaan käyttää muun muassa metallipintojen puhdistukseen hapettumista, maalista ja muista kiinteistä epäpuhtauksista.


title: Kulmahiomakone

text: Kulmahiomakoneita käytetään esimerkiksi konepajoilla, rakennustyömailla ja teollisuudessa. Käyttövoimana voi toimia sähkö, paineilma tai polttoaine (bensiini).


title: Kulmahiomakone

text: Terä murtuu helposti, joten sitä ei saa taivutella. Leikattaessa metallia laikan pyörimissuunta on myötäpäivään, mutta leikattaessa tiiltä tai betonia pyörimissuunta on parempi vastapäivään - näin leikkauksesta syntyvä pöly lentää poispäin tekijästä. Työturvallisuuden takia kulmahiomakonetta käytettäessä tulee käyttää kuulosuojaimia ja suojalaseja.


title: Omaninlahti

text: Omaninlahti (; khalīj ʿumān, ;daryā-ye ʿomān) on oikeastaan Intian valtameren sivumeri tai salmi, joka yhdistää Arabianmeren Hormuzinsalmen kautta Persianlahdelle.


title: Omaninlahti

text: Omaninlahden pohjoisranta kuuluu Iranille ja Pakistanille, lounaisrannalla ovat Arabiemiirikunnat ja Oman. Noin 560 kilometriä pitkä Omaninlahti on itäpäästään noin 320 kilometriä leveä. Omaninlahden luoteisrajalla, ennen Persianlahden suun Hormuzinsalmen kapeinta osaa, meriväylä on kavennut jo noin 85 kilometrin levyiseksi.


title: Omaninlahti

text: Merialueella kalastetaan jonkin verran, mutta strategisesti keskeistä on Omaninlahden tarjoama meritie Persianlahden öljyntuotantoalueelle. Maailman tärkeimmillä öljyntuoja- ja viejämailla on siksi suuri kiinnostus alueen turvallisuudesta.


title: Omaninlahti

text: Kansainvälinen hydrografinen järjestö (IHO) määrittelee Omaninlahden rajat seuraavasti (1953):


title: Viivalla

text: Viivalla on Jonna Tervomaan vuonna 2001 ilmestynyt aikuisiän kolmas albumi. Levy oli Suomen virallisella albumilistalla kaikkiaan kolmen viikon ajan, parhaimmillaan viidentenä.


title: Viivalla

text: Kaikki kappaleet sanoittanut Jonna Tervomaa sekä sovittanut Jaakonaho, Mikkonen, Rantala, von Hertzen sekä Tervomaa, ellei toisin mainittu.


title: Dimitrovgrad (Venäjä)

text: Dimitrovgrad () on kaupunki Venäjällä Uljanovskin alueella Melekesjoen rannalla. Kaupungin asukasluku oli vuonna 2010 122 580 henkilöä.


title: Dimitrovgrad (Venäjä)

text: Kaupunki perustettiin 1700-luvun alussa läheisen joen mukaisesti nimellä Melekess (Мелекесс) läheisen panimon työntekijöille. Panimo sulki ovensa 1848. 1900-luvulle tultaessa kylän asukasluku oli noin 8 500.


title: Dimitrovgrad (Venäjä)

text: 15. heinäkuuta 1972 kaupunki nimettiin uudelleen Dimitrovragidiksi bulgarialaisen kommunistijohtaja Georgi Dimitrovin mukaan.


title: Dimitrovgrad (Venäjä)

text: Dimitrovgradin pääelinkeinoihin kuuluu varaosa-, matto- ja kemikaaliteollisuus. Kaupungin suurin työllistäjä on vuonna 1956 perustettu valtion ydinvoiman tutkimuskeskus, joka on nykyään Rosatom-konsernin ydinvoimalayhtiö Atomenergopromin 100-prosenttisesti omistama tytäryhtiö NIIAR (). Sen toimitilat ja ydinreaktorit sijaitsevat noin 6 kilometrin päässä kaupungista. Yksi tutkimuskeskuksen kahdeksasta reaktorista tuottaa kaupungille kaukolämpöä.


title: Karttakeppi

text: Karttakeppi on puusta tai muusta materiaalista valmistettu osoitinväline, jota käytetään koulussa. Nimensä mukaisesti karttakepillä on helppo osoittaa kartasta tai opetustaulusta eri asioita. Aiemmin karttakeppiä käytettiin myös oppilaiden rankaisemiseen näpäyttämällä karttakepillä oppilasta sormille tämän pitäessä sormiaan pulpetilla.


title: Karttakeppi

text: Karttakepit ovat läpimitaltaan usein noin 1–2 cm paksuja ja niiden pituus on noin 1–1,5 metriä. Nykyisin karttakepin korvikkeena käytetään yleisesti laserosoitinta.


title: Dimitrovgrad

text: Dimitrovgrad voi tarkoittaa ainakin seuraavia asioita:


title: Noginsk

text: Noginsk () on kaupunki Venäjällä Moskovan alueella Kljazmajoen rannalla. Sen asukasluku on 99 762 (2010).


title: Noginsk

text: Kaupunki perustettiin 1389 nimellä Rogoži, ja myöhemmin sitä kutsuttiin nimellä Bogorodsk. Vuonna 1930 siitä tuli Noginsk kommunistien tekstiilijohtaja Viktor Noginin mukaan. Eräät kaupungin vanhat yritykset, kuten Bogorodskin panimot ("Bogorodkavtotransk") kantavat yhä kaupungin vanhaa nimeä.


title: Noginsk

text: Noginskin tärkeimpiä tuotteita olivat ennen puuvilla, silkki ja villa, mutta nykyään kaupungin teollisuus tuottaa ennen muuta keramiikka, kalaa ja kalasäilykkeitä, panimotuotteita sekä rakennustarvikkeita.


title: Noginsk

text: Noginsk on tärkeä maantietavaraliikenteen solmukohta. Kaupunkiin ollaan rakentamassa uutta moottoritietä, joka toimisi rahtiliikenteen vaihtoehtona Gorkin moottoritielle Kiinasta Eurooppaan.


title: Noginsk

text: Vladimir Hatov on toiminut Noginskin pormestarina vuodesta 2005 lähtien.


title: Diogenes Babylonialainen

text: Diogenes Babylonialainen (myös "Diogenes Seleukeialainen", "Diogenes Stoalainen"; ; n. 240-152 eaa.) oli antiikin kreikkalainen stoalaiseen koulukuntaan kuulunut filosofi.


title: Diogenes Babylonialainen

text: Diogenes syntyi Seleukeiassa, Babyloniassa. Hän opiskeli filosofiaa Ateenassa Khrysippoksen oppilaana, ja seurasi Zenon Tarsoslaista stoalaisen koulukunnan johdossa. Hänen oppilaisiinsa kuului Panaitios. Filosofiassa hän vaikuttaa seuranneen läheisesti Khrysippoksen opetuksia, erityisesti dialektiikassa, jossa hänen kerrotaan opettaneen akatemialaista Karneadesta.


title: Diogenes Babylonialainen

text: Diogenes lähetettiin yhdessä Karneadeen ja peripateetikko Kritolaoksen kanssa Roomaan esittämään vetoomus Ateenalle Oropoksen tuhoamisesta määrättyä 500 talentin sakkoa koskien. Lähettiläät pitivät aluksi epideiktisiä eli esittäviä puheita yksityisissä kokoontumisissa ja myöhemmin Rooman senaatissa. Diogenes miellytti yleisöä selvällä ja hillityllä puhetyylillään.


title: Diogenes Babylonialainen

text: Lukianoksen mukaan Diogenes kuoli 88-vuotiaana. Koska Ciceron teoksessa "Vanhuudesta" hänestä puhutaan edesmenneenä, hänen on täytynyt kuolla ennen vuotta 151 eaa.


title: Diogenes Babylonialainen

text: Cicero kutsui Diogenesta "suureksi ja merkittäväksi stoalaiseksi". Epikurolaiselta Filodemokselta Papyrusten huvilassa säilyneissä papyruksissa Diogenesta käsitellään useammin kuin ketään muuta filosofia Epikuroksen itsensä jälkeen.


title: Diogenes Babylonialainen

text: Diogenes kirjoitti useita teoksia, joista ei tiedetä kuitenkaan juuri muuta kuin niiden nimiä:Cicerolta voidaan päätellä, että Diogenes kirjoitti myös muista aiheista, kuten velvollisuuksista ja korkeimmasta hyvästä.


title: Dave Lepard

text: Dave Lepard (oik. David Roberto Hellman, 28. toukokuuta 1980 – 13. tammikuuta 2006 Uppsala) oli ruotsalaisen Crashdïet-nimisen sleazerock-yhtyeen laulaja ja kitaristi.


title: Dave Lepard

text: 1990-luvun puolivälissä Dave oli vanhanaikaisen death-metalyhtyeen Warpathin laulaja ja soitti Charangoa. Hän perusti yhtyeen nimeltä Crashdïet vuonna 2000, mutta vuonna 2002 yhtye hajosi ja hän päätti jatkaa uuden kokoonpanon kanssa. Heidän musiikkinsa sai vaikutteita 1980-luvun glam/sleazerock-yhtyeistä kuten Mötley Crüe ja Guns N' Roses, ja yhtye sai kulttimaineen etenkin Ruotsissa.


title: Dave Lepard

text: Crashdïet julkaisi neljä singleä debyyttialbumiltaan Rest In Sleaze. Hittejä Ruotsissa olivat: ”Riot In Everyone”, ”Breakin' The Chainz”, ”Knokk 'Em Down” sekä ”Its A Miracle”. Lepard teki kaikki yhtyeen kappaleiden tekstit. Sävellykset hän teki yhdessä soolokitaristi Martin Sweetin kanssa.


title: Dave Lepard

text: Masennuksesta kärsinyt Lepard löydettiin kotoaan Uppsalasta itsemurhan tehneenä 20. tammikuuta 2006.


title: Dave Lepard

text:
Crashdïetin muut jäsenet basisti Peter London, kitaristi Martin Sweet sekä rumpali Eric Young julkaisivat seuraavanlaisen ilmoituksen nettisivuillaan:
”Tunnemme että haluamme jatkaa Crashdïetin kanssa, sillä se pitäisi Daven hengen elossa pitkän pitkän aikaa. Olisi häpeäksi olla julkaisematta tätä viestiä maailmanympäri ja antaa heidän tietää miltä oikean musiikin pitäisi kuulostaa!”


title: Dave Lepard

text: Crashdïet kertoi 22. tammikuuta 2007 hankkineensa uuden laulajan, suomalaisen H. Olliver Twistedin.


title: Dave Lepard

text: Lepardin äiti Lisbeth Hellman on perustanut stipendirahaston, josta pohjoismaiset yhtyeet voivat hakea taloudellista tukea uransa edistämiseen. Lepardin muistoksi on perustettu jokavuotinen Rest In Sleaze Festival nimeä kantava festivaali, joka järjestettiin ensimmäisen kerran tammikuussa 2007.


title: Ranskan perustuslakineuvosto

text: Ranskan perustuslakineuvosto (Conseil constitutionel) on Ranskan viidennen tasavallan perustuslaissa 4. lokakuuta 1958 määritelty valtionjärjestelmään kuuluva instituutio. Perustuslakineuvoston tehtävänä on valvoa keskeisten Ranskassa pidettyjen vaalien ja kansanäänestysten rehellisyyttä ja organisointia. Se antaa lausuntonsa lakien ja eräiden säädösten perustuslainmukaisuudesta ennen niiden voimaantuloa. Se puuttuu myös eräisiin parlamentin ja julkisen elämän tilanteisiin.


title: Ranskan perustuslakineuvosto

text: Perustuslakineuvosto ei sijoitu minkään juridisen tai hallinnollisen oikeudellisen järjestelmän huipulle. Se ei siis ole ylioikeus ("Cour suprême"), sillä ylimpänä hallinnollisena tuomioistuimena toimii valtioneuvosto, ja siviiliasioiden korkeimpana oikeusasteena toimii Ranskan korkein oikeus ("Cour de cassation").


title: Ranskan perustuslakineuvosto

text: Sen kannanotot sitovat kuitenkin hallinnollisia ja oikeudellisia toimijoita. Niinpä Ranskan perustuslakineuvostosta on lainsäädännöllä tehty keskeinen auktoriteetti kaikkien ranskalaisten instituutioiden yläpuolelle.


title: Ranskan perustuslakineuvosto

text: Kenraali Charles de Gaulle halusi välttää sen, mitä hän piti ongelmana yhdysvaltalaisessa järjestelmässä, eli eräänlaista hallitustuomaria. De Gaullen mielestä ainoastaan kansa saattoi toimia ylimpänä oikeusasteena ja tuomarina. Siksi perustuslakineuvoston toimiala muodostui aluksi hyvin suppeaksi suhteessa muihin valtion keskeisiin tehtäviin, mutta ajan myötä se on kuitenkin kasvattanut vaikutusvaltaansa ja lujittanut asemaansa enemmän ulospäin suuntautuneeksi oikeudenkäyttäjäksi. Syynä on ollut erityisesti se, että perustuslaki reagoi kovin hitaasti yhteiskunnan ja muun oikeudenkäytön nopeisiin muutoksiin.


title: Ranskan perustuslakineuvosto

text: Perustuslakineuvoston on ollut pakko sopeutua myös poliittisiin muutoksiin, joista merkittävin on ollut Euroopan unionin kehittyminen ja rakentaminen. Sen on myös vuosien mittaan pitänyt rakentaa itselleen vankka asema oikeudenkäytön alueella ja varsinkin hallinto-oikeudessa.


title: Ranskan perustuslakineuvosto

text: Fyysisesti perustuslakineuvoston toimistot sijaitsevat rue de Monstpensierilla, Palais-Royalissa, lähellä valtioneuvoston tiloja.


title: Ranskan perustuslakineuvosto

text: Ranskan perustuslakineuvosto koostuu yhdeksästä nimetystä jäsenestä. Kolmannes jäsenistä on erovuorossa kolmen vuoden välein, ja nämä kolme ovat eri instituutioiden nimeämiä: yksi tasavallan presidentin, yksi kansalliskokouksen puhemiehen ja yksi senaatin puhemiehen.


title: Ranskan perustuslakineuvosto

text: Entiset tasavallan presidentit ovat perustuslakineuvostossa itseoikeutettuja ja elinikäisiä jäseniä, jos he itse haluavat tai heillä ei ole keskeisiä poliittisia tehtäviä.


title: Ranskan perustuslakineuvosto

text: Puheenjohtajan valitsee ja nimittää tasavallan presidentti.


title: Ranskan perustuslakineuvosto

text: Peruslakineuvoston jäsenet vuonna 2007:Virkakautensa aluksi jokaisen, paitsi entisten tasavallan presidenttien, tulee vannoa tasavallan presidentille virkaan kuuluva erityisvala, jonka mukaan ”he hyvin ja uskollisesti täyttävät tehtävänsä, kunnioittavat perustuslakia täysimääräisesti, säilyttävät salaisina käymänsä neuvottelut ja äänestykset, eivätkä ota mitään poliittista kantaa asioihin, jotka kuuluvat neuvoston toimivaltaan”.


title: Ranskan perustuslakineuvosto

text: Perustuslakineuvosto kokoontuu tarvittaessa sen puheenjohtajan kutsusta. Puheenjohtajan poissa ollessa kutsun esittää ja kokousta johtaa virkaiältään vanhin neuvoston jäsen. Kuten muissakin instituutioissa, perustuslakineuvostollakin on päätösvaltaisuuspykälä. Se voi tehdä päätöksiä, jos vähintään seitsemän neuvoston jäsentä on läsnä.


title: Ranskan perustuslakineuvosto

text: Entiset tasavallan presidentit voivat olla läsnä neuvoston kokouksessa vain, jos heitä ei ole vaaleilla valittu mihinkään muun tasavallan tehtävään, kunnanjohtajaksi, europarlamentaarikoksi tai muuhun vastaavaan tehtävään. Toistaiseksi vain kaksi neljännen tasavallan presidenttiä, René Coty ja Vincent Auriol, ovat ottaneet osaa neuvoston istuntoihin. Vuodesta 2005 entinen tasavallan presidentti Valéry Giscard d’Estaing on ottanut osaa kokouksen istuntoihin. Vielä ei ole tiedossa (toukokuu 2007) entisen presidentin Jacques Chiracin asian suhteen omaksuma käytäntö.


title: Ranskan perustuslakineuvosto

text: Ranskan kansalliskokouksen edustajat sekä senaatin jäsenet eivät voineet suoraan vedota perustuslakituomioistuimeen ennen vuoden 1974 perustuslakiuudistusta.


title: Ranskan perustuslakineuvosto

text: Perustuslakineuvosto valvoo myös Uuden-Kaledonian lainsäädännön perustuslaillisuutta. Se valvoo, että sen kansallinen lainsäädäntö ei loukkaa Polynesian ranskalaisille viranomaisille määriteltyä auktoriteettia.


title: Ranskan perustuslakineuvosto

text: Vuosien 1958 ja 2005 välisenä aikana perustuslakineuvoston on antanut kaikkiaan 3 485 päätöstä, joista 2 516 liittyi vaaleihin ja 528 liittyi peruslain tulkintoihin.


title: Ranskan perustuslakineuvosto

text: Neuvoston toimivaltaan kuuluva perustuslaillinen valvonta


title: Ranskan perustuslakineuvosto

text: Vaalien tai vastaavien riita-asiat


title: Ranskan perustuslakineuvosto

text: Kahdessa viimeksi mainitussa tapauksessa se julkistaa myös lopullisen ja virallisen tuloksen.


title: Maarit Kaimio

text: Maarit Kaimio (o.s. "Vuorenjuuri", s. 19. huhtikuuta 1941 Helsinki) on suomalainen antiikintutkija (filologi). Papyrologiaan ja kreikkalaiseen draamaan erikoistunut Kaimio oli Helsingin yliopiston Kreikan kielen ja kirjallisuuden professori 1976–2004. Kaimion puoliso on etruskologi Jorma Kaimio.


title: Neljä seinää

text: Neljä seinää on Jonna Tervomaan vuonna 1999 ilmestynyt aikuisiän toinen albumi. Levy oli Suomen virallisella listalla kaikkiaan kuuden viikon ajan - parhaimmillaan neljäntenä.


title: Neljä seinää

text: Kaikki kappaleet sanoittanut Jonna Tervomaa sekä sovittanut Jussi Jaakonaho, ellei toisin mainittu.


title: Ranskan Grand Prix 2002

text: Ranskan Grand Prix 2002 oli Formula 1 -sarjan kauden 11. osakilpailu, joka ajettiin Ranskan Circuit de Nevers Magny-Cours'lla Magny-Cours'ssa 21. heinäkuuta 2002.


title: Ranskan Grand Prix 2002

text: Voitto oli Michael Schumacherin kauden kahdeksas. Voitollaan hän varmisti uransa viidennen mestaruuden jo tässä vaiheessa, ja nousi mestaruuksissa Juan Manuel Fangion tasolle. Koskaan aikaisemmin ei kukaan ole varmistanut mestaruuttaan näin aikaisessa vaiheessa kautta. McLaren-tallissa ajanut Kimi Räikkönen oli kilpailun toiseksi viimeisellä kierroksella vielä johdossa ja niin ollen kiinni uransa ensimmäisessä osakilpailuvoitossa, kunnes Allan McNishin Toyotasta jäänyt öljyläikkä radan kolmanneksi viimeisessä mutkassa tiputti hänet Schumacherin taakse.


title: Ranskan Grand Prix 2002

text: Arrows joutui FIA:n tuomariston tutkintaan kuljettajiensa aika-ajosuorituksista, koska nämä ajoivat yhden aika-ajokierroksen, jolla olisivat päässeet kilpailuun, mikäli he eivät olisi hidastaneet viimeisellä sektorilla. Giancarlo Fisichella ajoi rajusti ulos lauantain harjoituksissa, ja jättäytyi kisasta lääkärin suosituksesta.Ranskan GP 2002 - F1-ruutu


title: Avon Products

text: Avon Products, Inc. on yhdysvaltalainen kosmetiikan, hajuvesien ja lelujen valmistaja ja jälleenmyyjä. Vuonna 2006 yrityksen liikevaihto oli 8,6 miljardia Yhdysvaltain dollaria ja liikevoitto verojen jälkeen 478 miljoonaa dollaria. Vuoden 2006 lopussa yrityksen taseen loppusumma oli 5,2 miljardia dollaria ja sillä oli 40 300 työntekijää. Valtaosa Avonin liikevaihdosta muodostuu suorasta myynnistä kuluttajille yli sadassa maassa. Maailmanlaajuisesti Avonin tuotteita markkinoi kaikkiaan yli viisi miljoona itsenäistä edustajaa. Avonin pääjohtajana on vuodesta 1997 toiminut Andrea Jung.


title: Avon Products

text: Suomessa toimivan Avon Cosmetics Finland Oy:n emoyhtiö on Caymansaarille rekisteröity Avon International Holdings Company.


title: Avon Products

text: Avonin edeltäjän, California Perfume Companyn, perusti kirjoja ovelta ovelle kaupannut David McConnell vuonna 1886. Yrityksen liikeideana on alusta alkaen ollut suoramyynti kuluttajille edustajien kautta. Yrityksen nimeksi vaihdettiin Avon Products, Inc vuonna 1939, yrityksen oman ilmoituksen mukaan kunnianosoituksena yrityksen perustajan lempikirjailijan, William Shakespearen, kotikaupungin läpi virtaavan joen Avonin mukaan. New Yorkin pörssiin yhtiö listautui vuonna 1964.


title: Avon Products

text: 1960-luvulla Avonin kosmetiikkatuotteita valmisti Suomessa lisenssillä Huhtamäki-yhtymään kuulunut Fincos. Tuotteita ei kuitenkaan myyty kotimyyntinä vaan tuolloin tavalliseen tapaan pienten kemikaliomyymälöiden kautta.


title: Kolman pysäkki

text: Kolman pysäkki () oli Suomen rataverkkoon kuulunut pysäkki Joroisten kunnan Kolman kylässä rataosalla . Se on ollut rataosuutensa ensimmäinen väliasema. Etäisyys Pieksämäelle on 36 kilometriä ja Joensuuhun 147 kilometriä. Se sijaitsee ratakilometrillä 411,7. Pysäkkirakennus on vieläkin olemassa. Se kunnostettiin vuonna 2003.


title: Kolman pysäkki

text: Kolmassa on ollut aiemmin yksi sivuraide, sekä tavaran kuormaussilta.


title: Magny-Cours

text: Magny-Cours on kunta Keski-Ranskassa Nièvren departementissa, Burgundin maakunnassa. Kunnan asukasluku on 1 451 (2009). Kunta on aivan Neversin kaupungin läheisyydessä. Magny-Coursin kunnanjohtajana on vuoteen 2008 asti Robert Lecas.


title: Magny-Cours

text: Kunta on parhaiten tunnettu moottoriradastaan Circuit de Nevers Magny-Coursista, jolla on ajettu mm. Formula 1:n Ranskan Grand Prix 1991–2008.


title: Magny-Cours

text: Asukasluvun kehitys:


Alla prima


title: Alla prima

text: Alla prima () eli kertamaalaus on maalaustapa, jossa kuva maalataan valmiiksi yhdellä maalauskerralla ennen kuin öljyväri kuivuu. Alla primassa ei ole alusmaalausta tai erillistä viimeistelyvaihetta.Monesti taiteilijat kuitenkin hahmottelevat ensin maalauspohjalle alustavan piirustuksen luonnostelemalla kuvan pääpiirteet nopeasti lyijykynällä tai hiilellä.


title: Alla prima

text: Toinen tapa maalata on kerrosmaalaus, jolloin kuva rakennetaan käyttäen alusmaalausta ja loppulasuureja tai yleensä useampaa maalauskerrosta.


title: Alla prima

text:
Kertamaalauksessa voidaan silti maalata useita siveltimen vetoja päällekkäin, kunhan maalataan 'märkää märälle'. Joskus kertamaalauksella tarkoitetaan alusmaalauksen päälle kerralla siveltävää viimeistä kerrosta.
Hitaasti kuivuvalla öljyvärillä maalattaessa voidaan soveltaa pitkitettyä kertamaalausta ja osittaista kerroksellisuutta niin, että ensin maalataan yleisväritys laajoille pinnoille ja sitten päälle maalataan yksityiskohtaisemmin.


title: Alla prima

text:
Frans Halsin sanotaan olleen yksi Alla prima -tyyppisen maalaamisen esikuvia.
Siitä tuli kuitenkin keskeinen tapa maalata vasta 1800-luvun puolivälissä. Suosioon vaikutti se, että tehdasvalmisteisia valmiita öljyvärejä alkoi olla saatavissa. Tehdasvärien koostumus ja helppokäyttöisyys sopivat niin kertamaalaukseen, impressionismiin kuin ulkoilmamaalaukseen ("plein air"), jotka usein maalattiin alla prima, kuten esimerkiksi Vincent van Gogh teki. Ensimmäisinä tätä maalaustapaa käyttivät taidemaalarit John Constable ja Camille Corot ja myöhemmin impressionistit, jolloin tästä nopeasta, välittömästi tehdystä maalaustavasta tuli hyväksytty tekniikka, sillä aikaisemmin öljymaalaukset oli tehty yleensä ateljeessa, missä pigmentit hierrettiin käsin ja maalaaminen tapahtui hitaasti kerros kerralta.


title: Alla prima

text: Myös romantiikan ajan ilmaisun spontaaniutta korostavat ajatukset tukivat Alla prima -tekniikkaa.


title: Alla prima

text: Alla primasta käytetään myös termiä "märkää märälle". Tällä nimellä tunnetaan myös akvarellimaalauksessa käytetty nopea työskentelytapa.


title: Alla prima

text: Kertamaalaus vaatii tekijältä itseluottamusta, koska jäljen tulee olla kutakuinkin heti valmista eikä korjauksia voi tehdä kovin paljon, jotta raikas vaikutelma säilyisi.


title: Nigidius Figulus

text: Publius Nigidius Figulus (n. 98-45 eaa.) oli roomalainen filosofi ja kirjailija.


title: Nigidius Figulus

text: Figulus oli Ciceron ystävä ja tuki tätä Catilinan salaliiton aikoihin. Vuonna 58 eaa. hän toimi preettorina. Sisällissodassa Figulus oli Pompeiuksen puolella. Tämän hävittyä Julius Caesar tuomitsi hänet maanpakoon, missä hän myös kuoli.


title: Nigidius Figulus

text: Ciceron mukaan Figulus pyrki jonkinlaisella menestyksellä herättämään pythagoralaisuuden opetuksia henkiin. Tähän kuului matematiikkaa, tähtitiedettä ja astrologiaa sekä myös magian harjoittamista. Suetoniuksen keisarielämäkertojen mukaan hän ennusti Augustuksen suuruuden tämän syntymäpäivänä, ja Apuleius kirjoitti, että hän auttoi löytämään kadonneen rahasumman "noiduttujen poikien" ("magici pueri") avulla. Hieronymus kutsui häntä nimellä "Pythagoricus et magus".


title: Nigidius Figulus

text: Figuluksen luonnontieteellisiin, teologisiin ja kieliopillisiin teoksiin kuuluvat "De diis", joka selvitti erilaisia kultteja ja seremonioita; tutkielmat ennustamisesta ja unien tulkitsemisesta; tuulista; sekä eläimistä. Hänen ainakin 29 kirjaa käsittänyt teoksensa "Commentarii grammatici" oli huonosti järjestetty kokoelma kielitieteellisiä, kieliopillisia ja muinaistutkimusta koskevia huomioita. Näissä hän esitti mielipiteen, että sanojen merkitys oli luonnollinen, eikä ihmisten määräämä. Hän kiinni erityistä huomiota ortografiaan ja pyrki erottamaan samalla tavalla kirjoitetut erimerkityksiset tai eri tavalla lausutut sanat. Pitkien vokaalien merkitsemiseen käytettyä merkkiä pidettiin hänen keksintönään, mutta nykyään se on osoitettu vanhemmaksi.


title: Nigidius Figulus

text: Etymologiassa Figulus pyrki löytämään sanoille roomalaiset selitykset, mikäli mahdollista. Hänen mukaansa "frater" (veli) oli "fere alter" (käytännöllisesti katsoen toinen (minä)). Quintilianus mainitsee Figuluksen retoriikkaa käsittelleen tutkielman "De gestu".


title: Nigidius Figulus

text: Figuluksen teokset unohdettiin pian, koska hän kirjoitti vaikeatajuisesti ja mystisesti eivätkä roomalaiset olleet yleisesti kiinnostuneita hänen käsittelemistään aiheista.


title: Jonna Tervomaa (albumi)

text: Jonna Tervomaa on Jonna Tervomaan vuonna 1998 ilmestynyt aikuisiän ensimmäinen albumi. Levy oli Suomen virallisella listalla kaikkiaan yhdentoista viikon ajan – parhaimmillaan sijalla 15.


title: GET-ligaen

text: Get-ligaen (, ennen 1. divisjon, Elitserien ja UPC-ligaen) on Norjan jääkiekon korkein sarjataso. Sarjassa pelaa kaikkiaan kymmenen joukkuetta. Suosituimmilla joukkueilla yleisökeskiarvo on noin 2000-3000, koko liigalla noin 1000.


title: GET-ligaen

text: Norjan mestaruudesta on pelattu jo vuodesta 1934 lähtien. Norjan pääsarjan nimi oli ennen I-divisioona (), joka lakkautettiin vuonna 1990. Samana vuonna perustettiin uusi pääsarja nimeltään "Elitserien". Sarjan nimeksi tuli vuonna 2004 "UPC-ligaen", ja vuodesta 2006 lähtien se on kulkenut nykyisellä nimellään.


title: GET-ligaen

text: Sarjassa on pelattu kaikkien aikojen pisin jääkiekko-ottelu, kun 12.3.2017 käytiin Storhamarin ja Sparta Sarpsborgin välillä pudotuspeliottelu, joka kesti 217 minuuttia ja 14 sekuntia.


title: Laukolan koulu

text: Laukolan koulu on peruskoulu Ruskolla, Laukolan kylässä entisen Vahdon kunnan alueella. Laukolan koulussa voi käydä peruskoulun luokat 1–6. Koulussa on noin 200 oppilasta. Lähin luokkien 7–9 koulu on Maunun koulu. Vahdon taajamasta sinne on matkaa noin kymmenen kilometriä.


title: OpenCola

text: OpenCola on kolajuoma, jonka resepti on vapaa avoimen lähdekoodin hengessä. Valmistusohje on lisensoitu GNU GPL -lisenssin mukaisesti, joten jokaisella on oikeus muuttaa sekä korjata reseptiä, mikäli näkee sen tarpeelliseksi.


title: OpenCola

text: OpenColan kehitti torontolainen yritys Opencola vuonna 2001. Alun perin OpenCola oli tarkoitettu vain open source -liikkeen markkinointituotteeksi, mutta nyttemmin sitä on myyty jo yli 150 000 tölkkiä.


title: Hjalmar Kahelin

text: Henrik Hjalmar Kahelin (vuodesta 1937 Kahanpää; 22. marraskuuta 1868 Jyväskylä – 9. joulukuuta 1958 Helsinki) oli suomalainen juristi. Hän oli Korkeimman hallinto-oikeuden hallintoneuvos 1918–1939 ja virkaylioikeuden puheenjohtaja 1926–1939. Kahelin oli oikeusministerinä 1919–1920.


title: Hjalmar Kahelin

text: Kahelinin vanhemmat olivat Jyväskylän lyseon rehtori Karl Henrik Kahelin ja Agnes Charlotta Aejmelaeus. Kahelinin puoliso oli vuodesta 1898 opettaja Anna Maria Karolina Wallin, jonka isä oli seminaarinlehtori Olai Wallin. Heillä oli neljä lasta, joista yksi oli suomentaja Aune Brotherus.


title: Hjalmar Kahelin

text: Kahelin kirjoitti ylioppilaaksi Jyväskylän lyseosta 1887. Yleisen oikeustutkinnon hän suoritti 1892 ja valmistui varatuomariksi 1895. Hän työskenteli tämän jälkeen asianajajana ja oli asianajotoimisto Kahelin & Walldénin osakkaana vuosina 1897–1900. Hän toimi kanslistina postihallituksessa vuosina 1900–1901, Porvoon hiippakunnan tuomiokapitulin sihteerinä vuosina 1901–1909 sekä senaatin kirkollis- ja opetustoimituskunnan esittelijänä ja sihteerinä vuosina 1909–1918. Suomen itsenäistyttyä Kahelin toimi Korkeimman hallinto-oikeuden jäsenenä ja hallintoneuvoksena 1918–1938 sekä virkaylioikeuden puheenjohtajana 1926–1939. Hän oli myös kustannusyhtiö WSOY:n apulaisjohtaja vuosina 1902–1935 ja Suomi-yhtiön johtokunnan sihteeri 1913–1917. Hän oli WSOY:n perustajan Werner Söderströmin serkku.


title: Hjalmar Kahelin

text: Kahelin oli oikeusministerinä Vennolan I hallituksessa elokuusta 1919 tammikuuhun 1920 Kansallisen Edistyspuolueen edustajana. Hän kuului puolueensa oikeistosiipeen ja kannatti useimmista muista ministereistä poiketen aktivistien toteutumatonta suunnitelmaa hyökkäyksestä Pietariin. Hän erosi hallituksesta jo muutaman kuukauden kuluttua, koska ei hyväksynyt eduskunnan joulukuussa 1919 hyväksymää lakia punavankien entistä laajemmasta yleisestä armahduksesta. Kahelin oli myös eduskunnan sivistysvaliokunnan sihteerinä vuonna 1908 ja perustuslakivaliokunnan sihteerinä vuoden 1917 toisilla valtiopäivillä sekä Suomen evankelisluterilaisen kirkon kirkolliskokouksen edustajana vuosina 1928, 1933 ja 1938.


title: Suur-Tokio

text: Suur-Tokio on laaja Japanin pääkaupungin Tokion ympärille kasvanut metropolialue. Se on maailman suurin metropolialue: Yhdistyneiden kansakuntien määritelmän mukaan siellä on noin 38 miljoonaa asukasta (vuonna 2016). Se kuuluu maailman tärkeimpiin kaupunkialueisiin niin taloudellisesti, kulttuurillisesti kuin poliittisestikin. Sillä on maailman suurin kaupunkitalous, vuonna 2015 yli 1 600 miljardia dollaria, eli jonkin verran pienempi kuin Etelä-Korealla ja suurempi kuin New Yorkilla.


title: Suur-Tokio

text: Suur-Tokion merkittävimmät kaupungit ovat Tokion lisäksi Jokohama, Kawasaki, Saitama, Sagamihara ja Chiba. Suur-Tokiolle on erilaisia määritelmiä, joista Japanissa yleinen on ”pääkaupunkiseutu” (). Siihen kuuluvat Japanin lain mukaan () Tokion metropolin lisäksi Kantōn alueen prefektuurit eli Chiba, Kanagawa, Saitama, Ibaraki, Tochigi ja Gunma sekä Yamanashin prefektuuri. Termiä voidaan käyttää myös kapeammassa merkityksessä viittaamaan vain Tokion metropoliin ja kolmeen läheisimpään prefektuuriin, Kanagawaan, Chibaan ja Saitamaan.


title: Mikko Collan

text: Karl Johan Mikael (Mikko, K. J. M.) Collan (22. heinäkuuta 1881 Nurmes – 3. lokakuuta 1964 Helsinki) oli suomalainen sotilas, tilanomistaja ja Edistyspuolueen kansanedustaja ja ministeri.


title: Mikko Collan

text: Collanin vanhemmat olivat lääketieteen ja kirurgian tohtori "Johannes Collan" ja "Anna Charlotta Sallmén". Collan kävi kadettikoulun 1902 ja valmistui agronomiksi 1907. Hän opiskeli Kööpenhaminan polyteknillisessä opistossa 1909 ja suoritti Alnarpin meijeriopin kurssin Ruotsissa.


title: Mikko Collan

text: Collan oli "Suomenmaalaisen rykmentin" opetusupseerina 1902–1906, Pohjois-Karjalan meijeriliiton konsulenttina 1908–1910, Kokemäen meijerikoulun johtajana 1910–1912 ja Valtion juustonvalmistuskonsulenttina 1911–1914. Ensimmäisen maailmansodan aikana Collan palveli Suomenlinnan sotilassairaalan intendenttinä 1914 ja Suomenmaalaisen rykmentin komppanianpäällikkönä 1915–1917. Hän oli Turun ja Porin läänin vt. maaherra 1917 ja maaherra 1918–1922. Collan sai everstin arvon 1919. Vuosina 1921–1954 Collan hoiti omistamaansa maatilaa Kiukaisissa. Hän oli myös maatalousasiamiehenä Baltian maissa 1924.


title: Mikko Collan

text: Collan oli Edistyspuolueen kansanedustajana Turun ja Porin läänin pohjoisesta vaalipiiristä vuosina 1919–1920 ennen siirtymistään hoitamaan läänin maaherran tehtäviä lokakuussa 1920. Collan oli elintarvikeministerinä Ingmanin hallituksessa 1918–1919, Kaarlo Castrenin hallituksessa 1919 ja Vennolan I hallituksessa 1919–1920. Collan oli presidentin valitsijamiehenä vuosien 1937, 1940 ja 1943 presidentinvaaleissa. Hänellä oli myös lukuisia luottamustehtäviä eri maatalousalan järjestöissä.


title: Impasto

text: Impasto on maalaustekniikka, jossa maalataan paksulla värillä reliefimäisesti. Siveltimen tai palettiveitsen jäljet näkyvät läheltä katsottuna. Impastoja maalatessa värejä toisinaan sekoitetaan suoraan maalauskankaalla.


title: Impasto

text: Impasto sopii hyvin öljyvärimaalaukseen, koska öljyväriä voi käyttää paksuina kerroksina. Toisaalta reliefimäinen maalaus onnistuu myös akryylivärillä, ja etuna on nopea kuivuminen. Akvarelli- tai temperamaalaukselle impasto ei ole luonteenomaista.


title: Impasto

text: Paksua väriä voidaan käyttää eri tarkoituksiin. Impasto on hyvä keino korostaa huippuvaloja tai muuten erityistä korostusta vaativia kuvan osia. Paksun värin avulla maalaukseen voidaan luoda kolmiulotteinen vaikutelma. Tätä tehokeinoa käytti muun muassa Rembrandt koruissa ja kankaitten laskoksissa. Rembrandt ja Tizian muotoilivat impastoja vaalealla värillä lisätäkseen niiden päälle kuultavia värikerroksia. Päälle siveltävän ohuen värin voi pyyhkiä maalaustekstuurin uurteisiin, jolloin reliefivaikutelma korostuu. Impastoa voi käyttää myös lisäämään ekspressiivisten siveltimenvetojen vaikutusta.


title: Impasto

text: Impastoa käytettiin jo ennen Rembrandtia ja barokkia, joskin öljyväreillä maalattiin pitkään ohuina läpikuultavina kerroksina kuten temperalla aiemmin. Giovanni Bellinin sanotaan olleen ensimmäisiä, jotka kokeilivat peittävämpää ja paksumpaa maalausta, joka muistutti impastoa. Myös Tizian käytti impastoa maalauksissaan. Myöhemmin ranskalainen impressionistinen koulukunta ja abstraktit ekspressionistit sovelsivat impastoa, josta tuli suositumpaa tehdasvalmisteisten öljyvärien tultua markkinoille. Impasto kuuluu olennaisena osana myös toimintamaalaukseen ja ekspressionismiin.


title: Impasto

text: Impaston vastakohta on maalaaminen sileästi käyttäen tasaisia väripintoja ja värien sulauttamista.


title: Alfa Romeo 159

text: Alfa Romeo 159 on Alfa Romeon vuosina 2005–2011 valmistama ylemmän keskiluokan automalli, joka korvasi Alfa Romeo 156:n. Se perustuu samalle pohjalevylle kuin Alfa Romeo Brera- ja Spider-mallit. 159 sai seuraajakseen Alfa Romeo Giulian vuonna 2015.


title: Alfa Romeo 159

text: Vuoden 2006 Euro NCAP -kolaritestistä 159 sai tulokseksi täydet viisi tähteä.


title: Alfa Romeo 159

text: Alfa Romeo 159 esiteltiin sedan-korisena Geneven autonäyttelyssä keväällä 2005. Sportwagon-farmarimallin ensiesittely oli samassa näyttelyssä vuotta myöhemmin. Bensiinimoottoreina olivat aluksi suorasuihkutteiset 1,9 JTS (160 hv), 2,2 JTS (185 hv) ja 3,2 JTS V6 (240 hv), joka oli aina nelivetoinen. Dieselmoottorit olivat nelisylinterinen 1,9 JTDM (8V 120 hv, 16V 150 hv) ja viisisylinterinen 2,4 JTDM (200 hv).


title: Alfa Romeo 159

text: Keväällä 2007 esiteltiin uutena bensiinimoottorina 1,8 MPI (140 hv). Hieman myöhemmin 2,4-litraisesta dieselistä tuli tarjolle 210-hevosvoimainen versio, jonka yhteyteen oli saatavana neliveto.


title: Alfa Romeo 159

text: 1,9 JTS poistui valikoimasta keväällä 2008. Kevään 2009 uutuudet olivat 1,75 TBi (200 hv), joka korvasi aiemman 2,2-litraisen sekä dieselmoottori 2,0 JTDM (170 hv). 2,0-litraisesta dieselistä tuli kesällä 2010 saataville myös pienitehoisempi 136-hevosvoimainen versio.


title: Adolf Otto Reinhold Windaus

text: Adolf Otto Reinhold Windaus (25. joulukuuta 1876 – 9. kesäkuuta 1959) oli saksalainen kemisti. Hän sai Nobelin kemianpalkinnon vuonna 1928 tutkimuksistaan steroleista ja niiden suhteista vitamiineihin. Hän oli Nobelin kemianpalkinnon saajan Adolf Butenandtin lääkärineuvonantaja.


title: Adolf Otto Reinhold Windaus

text: Windaus syntyi Berliinissä, jossa Emil Fischerin luennot sytyttivät hänen kiinnostuksensa kemiaan. Hän alkoi opiskella lääketiedettä ja kemiaa Berliinissä sekä myöhemmin Freiburgissa. Hän valmistui 1900 ja alkoi keskittyä kolesteroliin ja muihin steroleihin Freiburgin yliopistossa. 1913 hänestä tuli Innsbruckin yliopiston kemianprofessori, mutta hän siirtyi jo 1915 Göttingenin yliopistoon, jossa hän toimi koko loppu-uransa.


title: Star Wars: Republic Commando

text: Star Wars: Republic Commando on LucasArtsin kehittämä ja julkaisema "Tähtien sota" -universumiin sijoittuva ensimmäisen persoonan taktinen ammuntapeli. Peli julkaistiin vuonna 2005 Microsoft Windowsille ja Xboxille. Peli käyttää Epic Gamesin Unreal Engine 2.0 -pelimoottoria.


title: Star Wars: Republic Commando

text:
Droidit:
Alukset:
Hahmot:


title: Star Wars: Republic Commando

text:
Sotilaat:
Alukset & kulkuneuvot:


title: Star Wars: Republic Commando

text: Peli kertoo kloonisodan kommandoyksiköstä, joka suorittaa erilaisia tehtäviä. Peli alkaa Kaminon kloonausplaneetalta, jossa pelin päähenkilöille annetaan erikoiskoulutus. Ensimmäinen tehtävä alkaa kloonisodan Geonosiksen taistelusta, jossa Ryhmän johtaja Delta-RC-1138 (Boss) tapaa muut Delta-ryhmänsä kommandot, Delta 1262, 1140, ja 1207 (Scorch, Fixer ja Sev). Kommandot sabotoivat droiditehtaan, valtaavat ilmatorjuntabunkkerin (joka tulittaa tasavallan aluksia), tekevät toimintakyvyttömäksi yhden Kauppaliiton aluksista ja varastavat tärkeät laukaisukoodit.


title: Star Wars: Republic Commando

text: Kun sotaa on kulunut vuoden, Delta-ryhmä lähetetään tutkimaan Tasavallan hyökkäysalus (Republic Assault Ship) Prosecutoria, koska alus ei palannut tukikohtaan. Delta-ryhmä jakautuu tehdäkseen laajan tutkimuksen, mutta radioyhteydet katkeavat. Alus on erittäin hiljainen kunnes Boss joutuu Scavenger-droidin väijytykseen. Boss jatkaa taistelua Scavenger-droideja vastaan, kunnes tapaa trandosha-rotuiset orjuuttajat ja sotilaat, jotka ovat kaapanneet Prosecutorin. Boss pelastaa muut kommandot ja Delta-ryhmä valtaa aluksen takaisin, vaikka sinne hyökkäävät myös separatistien droidit. He saavat selville, että trandoshalaiset ovat liittyneet separatisteihin.


title: Star Wars: Republic Commando

text: Seuraavaksi Delta-ryhmä matkaa sodan loppuvaiheilla Kashyyyk-planeetalle, jossa se vapauttaa trandoshalaisten pitämiä wookie-vankileirejä. Sen jälkeen Delta-ryhmä jatkaa wookieiden kanssa sotimista Kashyykissa estäen droidiarmeijan etenemisen ja lopulta he ampuvat alas separatistien aluksen, jonka jälkeen Sev joutuu vihollisten kohteeksi. Kolme muuta deltaa lähtee pelastamaan Seviä, mutta komento käskee kolmen deltan vetäytyä. Peli päättyy siihen, kun loput deltat katsovat tykki-aluksesta tasavallan invaasiovoimien hyökkäystä.


title: Kaarlo Wuokoski

text: Karl William (Kaarlo Viljami, K. V.) Wuokoski, sukunimi vuoteen 1905 "Vesterberg" t. "Westerberg" (7. syyskuuta 1880 Hollola – 5. kesäkuuta 1944 Hollola) oli suomalainen maanviljelijä, kunnallisneuvos ja kansanedustaja. Kansallista edistyspuoluetta edustanut Wuokoski oli elintarvikeministerinä Erichin hallituksessa 1920–1921.


title: Kaarlo Wuokoski

text: Wuokosken vanhemmat olivat pienviljelijä, seppä Erk Wilhelm Westerberg ja Lena Maria Kallentytär. Hän suoritti alakansakoulunopettajan tutkinnon vuonna 1901 ja käsityönopettajan kurssin Kajaanin opettajaseminaarissa 1908.


title: Kaarlo Wuokoski

text: Wuokoski toimi vt. kansakoulunopettajana muun muassa Sakkolassa 1904–1907. Hän oli sitten tilanhoitajana Anttolassa 1908–1915 ja Mikkelin maalaiskunnassa 1915–1917 ja itsenäisenä maanviljelijänä Mikkelin maalaiskunnassa 1917–1935 sekä Hollolassa vuodesta 1935 alkaen.


title: Kaarlo Wuokoski

text: Wuokoski oli kansanpuolueen kansanedustajana 1917–1918 ja kansallisen edityspuolueen kansanedustajana 1918–1922 ja 1924–1927 edustaen Mikkelin läänin vaalipiiriä. Hän kuului rautatiehallituksen neuvottelukuntaan ja oli Mikkelin maalaiskunnan kunnanvaltuuston puheenjohtajana. Wuokoski sai kunnallisneuvoksen arvon 1923.


title: Heimo Helminen

text: Heimo Helminen (4. maaliskuuta 1878 Jyväskylä – 17. maaliskuuta 1947 Helsinki) oli suomalainen vakuutusalan asiantuntija ja poliitikko.


title: Heimo Helminen

text: Helmisen vanhemmat olivat kirjakauppias Henrik Fabian Helminen ja Hilda Wilhelmina Grönroos. Hän valmistui hovioikeuden auskultantiksi 1905, lakitieteen kandidaatiksi 1907 ja lisensiaatiksi 1910 (väitöskirja "Henkivakuutussopimuksesta"). Helminen toimi Helsingin yliopistossa suomalaisen lakikielen apulaisena 1910-1926, vakuutusneuvoston asiamiehenä vuodesta 1918 sekä neuvoston vakinaisena johtajana vuodesta 1926. Vuonna 1921 hän oli työväen tapaturmalakikomitean puheenjohtaja. Hän oli myös Suomen edustaja useissa kansainvälisissä neuvotteluissa ja kongresseissa. Edistyspuoluetta edustanut Helminen toimi Vennolan II hallituksessa oikeusministerinä 1921–1922 ja murhatun Heikki Ritavuoren jälkeen sisäasiainministerinä 1922.


title: Heimo Helminen

text: Väitöskirjansa lisäksi Helminen julkaisi useita teoksia vakuutusoikeudesta, muun muassa "Uusi työväen tapaturmavakuutusasetus" (1919), "Työväen tapaturmavakuutus käytännössä" (1932, suomeksi ja ruotsiksi), "Työkyvyttömyysasteikko" (1939) sekä "Tapaturma-asteikko" (1940).


title: Heimo Helminen

text: Helmisen puoliso vuodesta 1902 oli Hélene Louise Aminoff (k. 1948).


title: Hefty Fine

text: Hefty Fine on The Bloodhound Gang -yhtyeen neljäs studioalbumi, joka julkaistiin alun perin 13. syyskuuta 2005 ja 20. syyskuuta 2005 ja lopulta virallisesti julkaistiin 27. syyskuuta 2005.


title: Hefty Fine

text:
Kaikki kappaleet tehnyt Jimmy Pop ellei toisin mainittu.Albumi - Billboard (Pohjois-Amerikka)
Singlet - Billboard (Pohjois-Amerikka)


title: Weekly World News

text: Weekly World News oli 1979 perustettu yhdysvaltalainen kohulehti, jonka aineisto perustui urbaanilegendoihin ja keinotekoisiin shokkiuutisiin ihmisalligaattoreista, lepakkopojista ja vaikkapa stripparin valtavien rintojen väliin tukehtuneesta polttarijuhlijasta.


title: Weekly World News

text: Lehden pitkäaikainen päätoimittaja oli Eddie Clontz, joka tuli lehden palvelukseen 1981. Lehden julkaisijan American Median omistaja vaihtui 1999, ja parin vuoden kuluessa siitä suuri osa entistä toimitusväkeä oli vaihtunut uusiin kasvoihin. Clontz lähti 2001, ja hän kuoli 2004. Lehden levikki laski niin että kun se vuonna 1980 oli 1,2 miljoonaa kappaletta, vuonna 2006 se oli enää 83 000.


title: Weekly World News

text: Lehti lakkautettiin elokuussa 2007. Syytä lakkauttamiseen ei esitetty. Internetversio toimii edelleen.


title: Still Not Getting Any…

text:
Still Not Getting Any… on Simple Planin toinen studioalbumi. Se julkaistiin 25. lokakuuta 2004 levymerkillä Lava Records.
Singlet - Billboard (Pohjois-Amerikka)